
Ondersteun 


gerus n afhanklike 
oijiugunsteling- 
liesdadigheid sonder om n 
sent van ukapitaal 
te gebruik. 


Slegs Western Bank bied u WesGive— 
'n unieke finansiële plan wat aansien- 
like belastingvoordele bied aan 
mense wat 'n afhanklike wil onder- 
steun of skenkings aan liefdadighede 
wil maak sonder om aan hulle kapi- 
taalbelegging te raak. 

Die basiese vereiste is 'n belegging 
van minstens R1 000 vir 'n minimum 
tydperk van 2 jaar. Die skenker leen 
die kapitaalbedrag aan die persoon of 
liefdadigheid van sy keuse. Hierdie 
persoon of liefdadigheid onderneem 
om die kapitaal by Western Bank te 
belê teen 'n gewaarborgde rente- 
koers van 8,5% per jaar. Die liefdadig- 
heidsorganisasie of persoon sedeer sy 
aanspraak op terugbetaling van die 
kapitaalbedrag terug aan die skenker. 

Die inkomste wat die liefdadigheid of 
individu daaruit verdien, is of be- 
lastingvry, of onderworpe aan groot- 
liks verminderde belasting. Die ont- 
vanger van die skenking verdien dus 
'n veel hoër netto inkomste as wat die 
skenker teen die hoër belastingkoers 
op die oorspronklike bedrag sou ver- 
dien. 

Enige tak van Western Bank sal u'met 
graagte van vollediger besonderhede 
voorsien en u belastingbesparing op 
enige besondere skenkingsbedrag 
bereken. 

Indien u dit sou verkies, kan u self die 
voordeel trek van ons gewaarborgde 
opbrengs van 8,5% p.j. op 'n vaste 
deposito van ? jaar in u eie rekening. 


WesGive 


Nog 'n unieke diens van Western Bank. 





Wésterm Bank Beperk 


(Geregistreerde Algemene Bank) 
ʼn Schlesinger-maatskappy 

NOG VUILER WORD 


Die vyandskap teen God en godsdiens, teen 
die kerk van die Here en teen die evangelie kom 
nou in hoofsaak op twee maniere na vore. Die een 
is openlike vyandskap en afkeer en 'n direkte kon- 
frontasie. Kerkgeboue word omskep vir ander doel- 
eindes, die kategetiese onderrig van die kerk is be- 
let en kerklike publikasies verbied. Die kerk word 
geinfiltreer met priesters wat as geheime agente van 
die kommunisme opgelei is. Hierby kom nog ge- 
vangenisskap vir allerhande vermeende optrede 
teen die staat en selfs martelaarskap. Dit alles is 
die geval in die kommunistiese state van Oos-Euro- 
pa en Sjina. In die laasgenoemde geval is dit, soos 
ook in Albanië wat gekies het vir die Sjinese vorm 
van die kommunisme, die ergste. Die kerk is daar 
So goed as uitgeroei. 

Die tweede manier van vyandskap teen God 
en godsdiens, teen die kerk van die Here en teen 
die evangelie is nie 'n openlike aanval nie, maar dit 
geskied meer in die vorm van ondermyning, van 
indirekte teenstand. 


En hierdie metode teken homself al skerper af 
en word al brutaler. Eers is begin met die bewering 
dat God dood sou wees. Toe is vanaf baie kansels 
en in tydskrifte 'n nuwe evangelie gebring waar die 
mens, die sogenaamde mondige mens, God almeer 
verdring het. Die prediking het horisontaal geword, 
dit wil sê dit het nie meer gegaan in die eerste 
plek oor die verhouding van God tot die mens en 
van die mens tot God nie, maar van die mens tot 
die mens; dit het nie meer gegaan oor die bevryding 
van die in die slawerny van sonde gebonde mens 
nie, maar om die politieke vryheid van die mens. En 
nou het die vyandskap teen die evangelie 'n nuwe 
stadium bereik. Nou word alle gesag in twyfel ge- 
trek, alle morele norme word as verouder voorge- 
stel, pornografie en seksuele ongebondeheid word 
goed gepraat en hierop volg nou in die jongste tyd 
die wapen van die spot, nie alleen teen allerhande 
Christelike deugde en norme soos reinheid en hei- 
ligheid, selfbeheersing en huwelikstrou nie, maar 
teen die Christen self. En die spot is 'n magtige 
wapen. Die film hanteer nou hierdie wapen en wat 
verder hinder is dat dit juis in die Weste, van ouds 
die bakermat van die Christendom, is waar hierdie 

NOG VUILER WORD 


O] Vervolg van vorige bladsy 


nuwe ondermyningsmetode aangewend word om 
God te onttroon en Christus, die Middelaar neer te 
haal. 

Eers was dit die opspraakwekkende film: ,Jesus 
Christ Superstar', toe het op die verhoog gekom: 
,Godspell' en nou is nog 'n stap verder gegaan 
in die aftakeling van die persoon van die Seun van 
God deur die film: ,The love affaires of Jesus 
Christ”. Die eerste twee was al pornografies. Hier- 
die een oortref alles tot dusver wat pornografie 
genoem word. Dit is met een woord, so word uit 
die buiteland deur kenners berig, godslasterlik en 
sadisties. Jesus word voorgestel as die grootste 
harembesitter van alle tye omdat Roomse nonne, 
wat nie mag trou nie, sogenaamd aan Jesus ver- 
loof is; Hy sou dan die grootste sekssimbool van 
alle tye wees. Verder word Hy op die film vertoon 
as 'n rebel wat aan 'n rewolusie ontsnap. Daarna 
word Hy 'n bankrower wat naak op 'n motorfiets 
rondry, en nog een voorstelling wat so ontsettend 
god-onterend en so intens vuil en liederlik is, dat 
dit hier nie genoem kan word nie. 


En hierdie walglike film is 'n Deense produk en 
hierdie land gaan deur as 'n Christelike land en die 
film is deur die Deense regering gesubsidieer. Hoe 
is dit moontlik? Vir ons is daar op Bybelse gronde 
net een antwoord naamlik die woord in Openbaring 
2:11: ,,Wie vuil is, laat hom nog vuiler word.” 


Die Woord sê: ,,Wie volhard tot die einde toe, 
hy sal gered word” (Matt. 24:13), dit wil sê hy 
wat volhard in die geloof, maar die teendeel is ook 
waar: Hy wat begeer wat vuil is en daarmee vol- 
hard, hy sal nog vuiler word. Dit is die regverdige 
vergelding van God. God gee hom oor aan onrein- 
heid aan skandelike hartstogte en aan slegte ge- 
sindheid om te doen wat nie betaam is nie en so 
ryp te word vir die oordeel. 

En dit is nie alleen Denemarke waar hierdie ver- 
val in sadisme en godslasterlikheid toeneem nie. 
Die jongste persberigte meld dat in Wes-Duitsland 
volgens die jongste reeks wette, goedkeuring ge- 
heg word aan dinge wat tot dusver nog nooit tevore 
in 'n Christelike volksverband geoorloof was nie, 
soos die verkoop van pornografiese materiaal, die 
omruil van vroue, groepseks, gemeenskap met fa- 
milielede, sodomie. 

En in ons ander moederlande gaan dit nie beter 
nie. Nederland, Engeland en Frankryk is elkeen op 
sy eie wyse besig om die sogenaamde middeleeuse 
kuisheid en preutsheid af te werp ten gunste van 
liberale vryhede, wat gou ontaard in bandeloosheid 
om nog vuiler te word en nog meer onreg te doen. 


In hierdie onheilige, god-onterende toestand het 
die gelowige 'n dure plig en 'n groot verantwoorde- 
likheid, want hy, ,die regverdige, moet nog regver- 
diger word" en hy ,,die heilige, moet nog heiliger 
word” as 'n getuienis in die vervalle en sondige 
wêreld. 


— Joh. Dreyer. 





Eenwording Nederlandse Herv. en Geref. Kerke? 


Tevore het ons al ons lesers een en ander mee- 
gedeel hoe die eenheidstrewe tussen die twee ker- 
ke groei en dat selfs 'n gesamentlike sinodesitting 
plaasgevind het. Besware aan albei kante is daar 
ook wel. Van die regtervleuel van die Hervormde 
Kerk, dit wil sê die Gereformeerde Bond in die 
Hervormde Kerk, het daar besware ingekom. 

Hierdie bond is gestig in 1906 met die bedoe- 
ling om die lede daarvan te organiseer tot 'n voort- 
setting van die beginsels van die sogenaamde Na- 
dere Reformasie uit die 18de eeu om also die Her- 
vormde Kerk terug te lei tot die kernwaarhede van 
die Kerkhervorming, soos die regverdiging van die 
sondaar, en verder met die doel om 'n front te 
vorm teen die kerklike en kulturele ideale van dr. 
Abr. Kuyper. 


Hierdie Bond staan sterk in die kerk en besit 
ongeveer een sesde van die predikantstandplase. 
Nêrens in die Hervormde Kerk in Nederland is die 
kerkbesoek so goed as by die Bondsgemeentes. 
Waar die kerkbywoning by die ander modaliteite 
daal, daar lyk dit of dit in die Bondsgemeentes aan 
die stygende lyn is, soos uit Nederlandse kerklike 
tydskrifte blyk. 


Deur prof. Graafland is die eenwording van die 
twee kerke onlangs afgewys, omdat by die Bonds- 
lede geen vertroue meer is in die teologiese rigting 

wat in kringe uit die Gereformeerde Kerke inge- 
slaan word nie. Volgens prof. Graafland moet die 
samegaan van die twee kerke afgewys word, omdat 
dit nie sal uitloop op 'n versterking van die refor- 
matoriese belydenis nie. Dit sal, so sê hy, alleen 
die huidige gang van sake in die Hervormde Kerk 
bevestig en versterk. 


In ,,De Waarheidsvriend', die orgaan van die 
Bond, het een van die voorperde onlangs ook gekom 
met besware teen die moontlike samesmelting. Hy 
skrywe: ,,Tydens die doleansie (die afskeiding uit 
die Hervormde Kerk in 1886 onder leiding van dr. 
Kuyper Joh. D;) het die uittreding van die Gerefor- 
meerdes uit die Hervormde Kerk 'n enorme verar- 
ming beteken. Ons vrees, dat die terugkeer nou 
geen verryking sal wees nie. Ons sou ons as Her- 
vormdes van harte kan verheug oor 'n eenwording 
van die twee kerke, maar ons sou dan graag wil 
dat die Gereformeerdes die bagasie wat hulle in 
1886 geneem het, weer saam terug sou bring. Dit 
is te vrees dat dit nie die geval sal wees nie, . .. 
want die modernisme van die vorige eeu sal dan 
in vernude gewaad ook binne die kerke terugkeer.” 
Hy is van mening dat die vereniging as gevolg sal 
hê ,,die verdunning van die gereformeerde karakter”. 


— Joh. Dreyer. 





OORDENKING VIR PASE..... 


Hy het opsestaan 


Skriflesing: Markus 16:1-8. 

Markus 16:6: ,Hy het opgestaam”. 

Jesus die opgestane Heer: Die grond 
van ons blydskap. 

Dat hierdie woorde ,Hy het opge- 
staan” 'n hele nuwe bedeling ingelui 
het, het die vroue daardie oggend by 
die leë graf nie besef of verstaan 
nie. Eintlik was hulle nie op So 'n 
verstaan van die gebeure ingestel nie. 

Hulle was maar net op pad gewees 
om die liggaam van die gestorwe 
Heer te gaan balsem met die spese- 
rye wat hulle gekoop het. Hulle groot- 
ste bekontmetnis op pad soontoe was 
die klip wat voor die opening van 
die graf gerol was. Hierdie klip was 
hulle straikelblok waarteen hulle hul- 
le vasgestaar het. 

Groot was hulle verbasing toe hulle 
vind dat die klip weggerol was .. 
en groot was hulle onsteltenis toe 
hulle bemerk dat die liggaam van die 
Here sosk was. Hulle was verbaas en 
verleë . . . en hulle het nie geweet 
wat om te dink of te antwoord toe 
die engel hulle die boodskap, ,,HV 
het opgestaan”, gegee het nie. Die 
ware werklikheid van die boodskap 
het hulle nie ingesien nie . . . want 
hulle het die woorde van Jesus aan- 
gaande die dinge vergeet . . . hulle 
0ë het gesoek na die tasbare, sy iig- 
gaam terwyl hulle die voor die hand 
liggende misgekyk het. Die sigbare, 
waarneembare getuienis wat voor oë 
was het hulle nie gesien nie .. . die 
leë graf en die doeke eenkant opgerol, 


DANKDAG VIR DIÉ OES 


nie van 


Matt. 4:4. 


Maar Hy antwoord en sê: Daar is 
geskrywe: Die mens sal nie van brood 
alleen lewe nie, maar van elke woord 
wat deur die mond van God uitgaan.” 

By die dankdag vir die oes gaan dit 
nie alleen om brood nie, maar ook, en 
veral om die Brood van die Lewe. 

Die duiwel is baie geslepe as hy 
die tyd kies waarop hy Jesus versoek. 
Hy wag totdat Jesus vir `n tydperk 
van veertig dae gevas het. So `n tyd- 
perk van veertig dae is geweldig uit- 
puttend. Liggaamlike uitputting breek 
ook 'n mens se geestelike weerstand 


het vir hulle op daardie oomblik 
geen lig laat opgaan nie. Die getuic- 
nis wat hulle gesoek het het hulle 
nie gevind nie . . . die getuienis wat 
voor oë was het hulle nie beindruk 
nie. 


Dit was so omdat hulle vergeet het 
wat Jesus hulle vertel het aangaande 
die tempel wat hy sou afbreek en in 
drie dae weer sou opbou. Hulle het 
vergeet dat Hy gesê het: ,As die 
koringkorrel nie in die aarde val en 
sterf nie bly dit alleen, maar as dit 
sterf dra dit veel vrug”. 


Omdat hulle vergeet het, het hulle 
nie besef dat die woorde en die belof- 
tes van die Here waar geword het 
nie . , . dat die Here Jesus oorwin 
het nie! Daarom die angs en ontstel- 
ling en verslaenheid van hart in plaas 
van vreugde en blydskap. 


Dit was eers nadat Hyself aan hulle 
verskyn het en Homself as die lewen- 
de opgestane Heer betoon het, en die 
tekens van sy kruisiging genoem het en 
in die lig van sy oorwinning bevestig 
het dat hulle besef het dat hierdie 


woorde: ,Hy het opgestaan” 'n nuwe 
bedeling ingelui het . . . die van sy 
verheerliking en heerlikheid . . . die 


van hulle troos en krag. 


'n Hele nuwe wêreld het toe voor 
hulle oë oopgegaan ... 'n nuwe situa- 
sie het vir hulle ontstaan. Hierdie 
woorde was toe meer as 'n feit wat 
gestel was, oneindig meer as iets 
wat maar net gebeur het. 


Hierdie woorde is inderwaarheid 
die bevestiging dat God die Almagtige, 
Jesus as die gekruisigde erken en aan- 
vaar het. Dat God Jesus aanvaar as 


die een in wie al die eise wat Hy ge- 
stel het volbring en voldoen is. Die 
berig van die opstanding is tegelyk 
die berig van God se bevestiging dat 
die saak tussen Hom en die sondaar- 
mens afgemaak is .. . dat God Jesus 
se offer wat hy vir ons in ons plek 
gebring het aan die kruis aangeneem 
het. Ja, dat alle geregtigheid aan sy 
goddelike wet volbring is en dat die 
sonde en die dood vir die mens tot 
niet gemaak is deur die oorwinning 
wat Jesus oor die dood behaal het. 
Dit is hierdie besef wat die apostel 
Paulus daartoe gelei het om bly uit 
te roep: ,Dood waar is jou angel, 
doderyk waar is jou oorwinning? Die 
angel van die dood is die sonde, en die 
krag van die sonde is die wet. Maar 
God sy dank wat ons die oorwinning 
gee deur ons Here Jesus Christus.” 


Hierdie waarheid vorm die fonda- 
ment van ons hoop .. . die bron waar- 
uit ons van dag tot dag bly mag 
lewe . . . die verwagting waarin ons 
eendag getroos mag sterwe. 


Pase is die kroon van God se werk 
in die gebeure van Kersfees .. . dit is 
die eindresultaat van sy liefde vir ons 
arme sondaars. Dit is ook die grond 
van ons blydskap hier op aarde. Hier- 
die waarheid maak alles wat ons doen 
as gelowiges sinvol. In Christus, die 
lewende opgestane Heer is ook hulle 
wat deur die geloof aan Hom verbind 
is lewend gemaak. 

Die boodskap van Pase is die bood- 
skap van die goeie tyding, die evange- 
lie uitgestal in al sy heerlikheid en 
luister. 


Amen. 





brood alleen nie 


af. Hierdie toestand probeer die dui- 
wel nou uitbuit. Hierby kan ons nog 
noem dat daar tussen die palestynse 


DS. F. J. H. BUITENDAG 


brood en die woestynklip uiterlik nog- 
al ooreenkoms was. Hierdie ooreen- 
koms sou ook die versoeking gestimu- 
leer het om klippe in brode te ver- 
ander. 

Die angel van die versoeking van 
die duiwel het egter nie gelê in Jesus 
se geestelike en liggaamlike uitput- 
ting nie, en ook nie in die ooreen- 


koms tussen die woestynklip en die 
palestynse brood nie. Die angel van 
die versoeking deur die duiwel het die 
doel van Jesus se koms na die wêreld 
geraak. Jesus het gekom om Koning 
van die wêreld te wees, en om oor die 
wêreld heerskappy te voer. En nou 
is die duiwel `n baie fyn diplomaat. 
Die versoeking waarvoor hy Jesus stel 
is wel 'n manier om `n koning van die 
wêreld te wees, om heerskappy oor 
die wêreld te voer en om die wêreld 
aan sy kant te kry. Die een wat oor 
brood beskik, het die wêreld aan sy 

NIE VAN BROOD 
ALLEEN NIE 


O] Vervolg van vorige bladsy 


kant. Die Romeinse volk het van hulle 
keiser geëis: ,Gee ons brood en spe- 
le”. Na die wonderlike spysiging wou 
die Joodse volk, Jesus met geweld 
koning maak. Die mag van 'n koning 
wat uit klippe brood kan maak, is eint- 
lik onbeperk. So 'n koning kan sy 
leër onder die ongunstigste omstan- 
dighede voed en daardeur versterk. 
Ons kan ons beswaarlik voorstel wat- 
ter eer so 'n koning vir homself in die 
wêreld sal inoes. Op hierdie wyse 
kon Jesus op 'n maklike manier die 
wêreld aan sy kant kry. 


Maar dit is nie waarom dit vir 
Jesus gaan nie. Dit gaan nie vir Hom 
om wêreldse eer en heerlikheid, om 
die bevrediging van sy lewensbehoef- 
tes, en om die wêreld aan sy kant op 
SO 'n wyse te kry nie. Jesus se hele 
lewe is algehele gehoorsaamheid aan 
die wil van sy hemelse Vader. Sy oor- 
winning behaal Hy nie deur aan die 
wêreld brood te voorsien nie, maar 
deur selfverloëning, selfvernedering 
en aan die kruis. Hy behaal sy heer- 
likheid langs die weg wat God aan- 
toon en nie langs die weg wat die 


'N GROOT BELEGGING 


Ja, na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is op reg trots op 
ons s'n — 53 jaar lank 
reeds dien ons die mo- 
tor publiek van Pretoria. 


CHEVROLET DE VILLE — CONSTANTIA — 
KOMMANDO — CHEROLET M00 — 3800 — 
2500 — FIRENZA — OPEL MANTA 

duiwel aantoon nie. Na die weg wat 
God aantoon verwys die apostel Paulus 
in die preek aan die Filippense: ,Hy, 
wat in die gestalte van God was, het 
dit geen roof geag om aan God gelyk 
te wees nie, maar Homself ontledig 
deur die gestalte van `n dienskneg aan 
te neem en aan die mense gelyk ge- 
word; en in gedaante gevind as 
'n mens, het Hy Homself verneder 
deur gehoorsaam te word tot die dood 
toe, ja, die dood van die kruis. Daar- 
om het God Hom ook uitermate ver- 
hoogs en Hom 'n naam gegee wat bo 
elke naam is, sodat in die Naam van 
Jesus sou buig elke knie van die wat 
in die hemel en die wat op die aarde 
en die wat onder die aarde is, en 
elke tong sou bely dat Jesus Christus 
die Here is tot heerlikheid van God 
die Vader.” Daarom kon Jesus ook 
vir die duiwel sê: ,,Daar is geskrywe: 
Die mens sal nie van brood alleen le- 
we nie, maar elke woord wat deur 
die mond van God uitgaan.” Jesus 
Christus se voedsel was om die wil 
van God te doen en om die werk van 
God te volbring. 


Volgens die waarskuwing van die 
apostel Petrus gaan die duiwel van- 
dag ook nog rond soos 'n brullende 
leeu om te sien wie hy kan verslind. 
Volgens die waarskuwende opdrag van 
die apostel Paulus moet ons die wa- 
penrusting van God aantrek sodat ons 
weerstand kan bied teen die liste van 


die duiwel. Die duiwel bied ook nog 
vandag voortdurend vir ons brood aan 
wat nie werklik kan versadig nie. Wie 
deel in die verleidinge van die duiwel 
vind nie werklik bevrediging nie. Die 
bevrediging wat die duiwel bied, is 'n 
skynbevrediging. Wanneer die volk 
van skyngenot weggetrek het, bly daar 
slegs wroeging oor. Hierteenoor staan 
Jesus met sy heilsuitsprake: ,Ek is 
die Brood van die Lewe .. .” ,Hy wat 
in die Seun glo, het die ewige Lewe, 
maar Hy wat die Seun ongehoorsaam 
is, sal die Lewe nie sien nie, maar 
die toorn van God bly op hom.” ,Aan 
My is gegee alle mag in die hemel so- 
wel as op aarde.” ,,Soek eers die ko- 
ninkryk van God en geregtigheid en 
al die ander dinge sal vir julle byge- 
voeg word.” 


Amen. 


Daar is in hierdie wêreld `n tekort 
aan gemeenskap met die hemel. Daar- 
om styg die ellende na `n toppunt. 


Ons voer ellelange gesprekke oor 
onbenullighede, maar vind 'n gebed 
van vyf minute onoorkomelik lank. 


— Dr. E. Franken du Parc. 

ONBELEMMERDE SEEUITSIG EN AAN- 
GENAME KLIMAAT. 


RUSTIGE ATMOSFEER. 
AANGENAME UITSTAPPIES LANGS DIE 


SEE. 


BINNE BEREIK VAN ALLE DIENSTE. 
BIBLIOTEEK, ONTSPANNINGSAAL, ERE- 


DIENSTE, STOKPERDJIEKAMER ENS, 
BESKIKBAAR. 


Tel. 48-2611 
Tel. 74-5971 

Doen aansoek by: 


DIE BESTUURDER, 
POSBUS 31, 
WINKLESPRUIT. 
NATAL. 








Van die persoon van Nahum is 
ons kennis uiters karig. Die naam 
van sy vader word nie eers genoem 
nie. Hy word 'n Elkosiet genoem, 
afkomstig van die plekkie Elkos waar- 
van die ligging nie seker is nie en 
deur sommige geleerdes in die suid- 
weste van Juda gesoek word. 


By weinig van die profete is ons 
egter so goed ingelig oor die tydsom- 
standighede waaronder die profeet 
opgetree het. Nah. 3:8-10 verwys na 
die val van die stad Thebe in Egipte 
(hier genoem No-Amon, letterlik ,,stad 
van (die god) Amon”) in 668 v.C. 
Dié hooftema van die boek Nahum is 
die aankondiging van die val van die 
Assiriese stad Ninevé. Dié hoofstad 
van die Assiriese ryk het in 612 v.C. 
tot 'n val gekom, sodat ons die pro- 
fesie van Nahum histories tussen 663 
en 612 moet plaas. Dit kom voor of 
die verwysing na die val van Thebe 
'n gebeurtenis wat geruime tyd in die 
verlede 1ê in die oog het, sodat ons 
die profesie die beste kort voor die 
val van Ninevé kan dateer. Die ver- 
melding van Thebe is ironies bedoel: 
Dit was destyds die Assiriërs wat vir 
die ondergang van Thebe verantwoor- 
delik was; so onvermydelik as wat 
die val Thebe destyds geskyn het, 
So onvermydelik is die sterfuur daar 
vir Ninevé wat homself onoorwinlik 
gewaan het. 


Die boek het `n eenvoudige opbou: 
1:1 Opskrif. 


1:2-10 `n Alfabetiese gedig (elke 
reël begin op 'n ander letter van 
die Hebreeuse alfabet) vir die eerste 
helfte van die Hebreeuse alfabet 
waarin die verskriklike mag van die 
HERE besing word. Hy kom met or- 
kaan en stormwind en laat see en 
riviere opdroog, vrugbare en bosryke 
gebiede verwelk en rotse word stuk- 
kend geruk voor sy toorn. 

1:11-15 Dreigement teen Ninevé en 
oproep aan Juda om fees te vier, want 
die verwoester se dae is getel: 


,Kyk, op die berge die voete van 
hom wat die goeie boodskap bring, 
wat vrede laat hoor: 


Vier jou feesdae, o Juda, betaal 
jou geloftes!” 


'n Eeu later het die onbekende 
profeet van Jes. 52: 7 met 'n derge- 
like woord bevryding vir die volk in 
ballingskap aangekondig. 


2 en 3 Die beskrywing van die val 
van Ninevé met vele beelde en in 
die felste kleure. 


Die gees van Nahum is anders as 
in die ander profeteboeke wat ons 
dusver behandel het, met die uitson- 
dering van Obadja, met wie dit groot 
ooreenkoms vertoon. Geen woord word 
teen Juda self gerig nie, geen onheil 
die eie volk aangekondig nie. Die 
gees is eerder dié van 'n bruisende 
nasionalisme, wat smag na die onder- 
gang van die vyand: by Obadja die 
Edomiete, by Nahum die Assiriërs. 
Tog is die nasionalisme getemper 
deur die geloof in die almag en die 
geregtigheid van die HERE hulle God. 
Dit is Hy wat die tiran verpletter 
en vir sy volk bevryding bring. Die 
oorwinning oor die vyand word nie 
deur Juda self behaal nie, hulle ver- 
neem met groot blydskap daarvan 
(ETES) 

Nahum skilder die toekoms met ge- 
bruikmaking van die vo6rgeskiedenis, 
naamlik die skepping en die vroegste 
geskiedenis van Israel. Dieselfde God 
wat die chaotiese waters bedwing, ge- 
tem en georden het, sal ook die 
dwingeland bedwing, onderwerp en 
vernietig. God die Skepper is ook God 
die Verlosser. 

Tn die oordeelswoorde van die pro- 
feet lê in laaste instansie die oor- 
tuiging dat God die een is wat die 
lotgevalle van nasies lei en daaroor 
beskik. Hy bepaal die loop van die 
geskiedenis. Dat Ninevé baie volke 
aan hom onderwerp het, was nie aan- 
duiding van die oppermag van Assirië 
nie, maar die HERE het dit toegelaat. 


DIE BOODSKAP 
VAN DIÉ 


BOEK 
NAHUM 


PROF. DR. W. C. VAN WYK 


Hy heers net so lank as wat die HERE 
dit toelaat. As Assirië aan Gods doel 
beantwoord, al is dit om sy eie volk 
te straf, kan hy bly, maar as hy sy 
grense oorskry, rig God hom ten 
gronde. Hy is die Almagtige, die Heer 
van alle here, aan wie alleen gehoor- 
saamheid verskuldig is. 

Die profeet sluit sy boodskap af 
met `n ironiese klaaglied. Die toon van 
die klaaglied is nie smart en meege- 
voel nie, maar blydskap oor die dood 
van die verdrukker. Die doodstraf oor 
Ninevé is nie willekeurig nie, dit hou 
verband met sy sonde, ,,want oor wie 
het jou boosheid nie voortdurend 
heengegaan nie?” (3:19). Nahum 1ê 
die verband tussen sonde en dood, 'n 
onlosmaaklike samehang wat geld vir 
die geweldenaar van alle tye. Die 
loon van die sonde is die dood. 


oOo 





PISTORIUS 


POSBUS 9, POTGIETERSRUS 


Koëperatiewe, Private en 

Staatsverskaffers: 

]  95,62“%LEO Dolomitiese 
Landboukalk 

C] S96,6G%ALLESCA Super 
Kalitiese Lbk. 

Los — R2.95 per Metrieke Ton 

Sakke — R5.75 per Metrieke Ton 

Vir bestellings minder as 17 

Metrieke Ton in sakke RZ7.50 

per Metrieke Ton. 


CO] KALKSTEENAMMONIUM 
NITRAAT 26% N 

CO] AMMONIUMSULFAAT 

rd] 





21% N 
Sink besmeringstof 





ONS PRESTIGE U WAARBORG 





Etlike treinvragte daagliks. 
Geen vertraging. 


Va AA AA AA AA AA 


Die Hervormer, April 1974, bladsy 5 


Twee verdienste- 
like manne 


Ds. A. J. G. Oosthuizen en ds. 
T. F. J. Dreyer is twee manne wat 
hulle spore diep ingetrap het in die 
bodem van die Hervormde Kerk. Vir 
byna 'n halwe eeu is dit hulle twee 
gegee om in die diens van die evan- 
gelie te staan en ,Soos goeie bedien- 
naars van die veelvuldige genade van 
jod” (1 Petrus 4:10) hulle kragte en 
talente te gee in die belang van die 
kerk van die Heer en Hoof Jesus 
Christus. En hulle het dit gedoen met 
veel toewyding en trou. 

Hulle is gebore albei op dieselfde 
plaas, Leeupoort in die Losbergse 
wêreld, distrik Potchefstroom, die een 
aan die begin van 1898 en die ander 
aan die end van dieselfde jaar. Hulle 
was op dieselfde Leeupoortse plaas- 
skool, in dieselfde hoërskool die 
Gimnasium van Potchefstroom en het 
albei afgestudeer aan die destydse 
Transvaalse Universiteitskollege en 
het `n maand na mekaar, Maart — 
April 1924 tot die bediening toegetree. 


JOH. DREYER 


Soos twee karperde het die twee 
neefs saam gewerk in die ou Oostelike 
Ring as voorsitter en skriba, toe eers 
as vise-voorsitter en vise-skriba en 
later vir baie jare as voorsitter en 
skriba van die Kommissie van die 
Algemene Kerkvergadering. 

Hierdie vertroue van die kerk in 
hulle leiding het hulle vir baie jare 
geniet, ja eintlik totdat hulle op ge- 
vorderde leeftyd self uitgetree het. 

En nou mag hulle op 'n dienstyd 
van byna `n halwe eeu met groot 
dankbaarheid terugsien met die bede 
en belydenis: Heer, wie is ons dat U 
ons gestuur het (Exod. 3:11), dat U 
ons waardig geag het tot u diens? 

En die kerk op sy beurt kan die 
woord uit die Hebreërbrief in herin- 
nering roep: ,,Gedenk julle voorgang- 
ers wat die woord van God aan julle 
verkondig het .. .” (13:7). 

Maar hulle verdienstes 1ê nie alleen 
op die kerklike terrein nie. In wyer 
kring het albei waardering gevind. 
Ds. Oosthuizen het van sy ,alma ma- 
ter”, die Universiteit van Pretoria, 'n 
ere-doktorsgraad ontvang as erkenning 
van sy groot dienste aan die gemeen- 
skap in wyer verband, en ds. Dreyer 
het met die voorlaaste verkiesing die 
eer ontvang om tot die senaat verkies 
te word. 

Deur die goedheid van onse God ge- 
niet albei nog goeie gesondheid en is 
albei nog gereed tot diens in die win- 
gerd van die Here. 


oOo 


'n Halfeeu in die hediening 


Dit het in die afgelope jare al 'n 
keer of wat voorgekom dat van ons 
predikante die vyftigste jaar kon her- 
denk sedert hulle toetrede tot die 
amp van dienaar van die Woord. As 
my geheue my nie in die steek laat 
nie, het prof. H. P. Wolmarans en ds. 
P. J. J. Venter albei al die 50 jaar 
mylpaal bereik. Vanjaar bereik nog 
drie van ons predikante hierdie amps- 
jubileum. 


DR. A. J. G. DREYER 


Op 21 Maart 1924 is ds. A. J. G. 
Oosthuizen te Germiston georden. 
Daarna was hy predikant te Heidel- 
berg en Noordelike Pretoria. In 1964 
het hy in lg. gemeente sy emeritaat 
aanvaar, na 40 jaar diens. Na sy uit 
trede het hy vir ongeveer twee jaar im 
die distrik van Potchefstroom geboer. 
Soos sy twee voorgangers, prof Wol 
marans en ds. Venter, kon hy ook nie 
te lank uit die bediening bly nie. Se- 
dert 1966 is hy weer predikant te 
Parys. 


Ds. Oosthuizen was jare lank voor- 
sitter van die Algemene Kerkvergade- 
ring en het op talle kerklike rade 
gedien. Tydens die sg. Cottesloe be- 
raad het hy as hoof segsman van ons 
kerk gefungeer. 


Mev. Oosthuizen was die groot be- 
kwame krag wat die leiding geneem 
het in die organisasie van die Susters- 
vereniging. Onder haar bekwame lei- 
ding is dit uitgebou tot 'n geweldige 
belangrike hulpmiddel van die kerk 
in die uitvoering van sy diens van 
barmhartigheid. Die versorging van 
bejaardes is deur die reusewerk van 
die N.H.S.V. tot 'n sieraad van ons 
kerk ontwikkel. 


Op 19 April 1924 is ds. T. F. J. 
Dreyer te Standerton georden. Daarna 
het hy die gemeentes Heidelberg en 
Voortrekkerhoogte bedien. In lg. ge- 
meente was hy die eerste voltydse 
militêre kapelaan van ons kerk tot in 
1965. Weens die bereiking van die 
maksimum toelaatbare ouderdom in 
die weermag moes hy na 41 jaar en 
8 maande in die tuig, sy emeritaat 
aanvaar. Voordat hy op 10 Des. 1965 
Sy emeritaat aanvaar het, is hy op 
26 Nov, 1965 vir `n termyn van 5 
jaar as senator gekies. 


Sedert sy uittrede is hy nog aktief 
in die kerk. Na sy termyn in die se- 
naat, help hy dikwels in gemeentes, 
dien weer as hoofredakteur van die 
Almanak en is hy nog lid van verskil 

lende kerklike en kulturele rade. Ds. 
T. F. J. Dreyer was vir 30 jaar on- 
afgebroke skriba van die Kommissie 
van die Algemene Kerkvergadering. 
Verder het hy ons kerk verteenwoor- 
dig by die eerste sitting van die 
Wêreldraad van Kerke; hy het saam- 
gewerk aan die Afrikaanse Bybel met 
verklarende aantekeninge waar hy die 
boek Jona versorg het. Jare lank was 
hy voorsitter van die Maatskappy vir 
Europese Immigrasie, lid van Sabra 
en lewenslid sedert 1973. Hy was ook 
aktief in die kulturele lewe, burge- 
meester van Standerton en Heidelberg 
en het op baie kultuurliggame gedien. 


Die derde lid van die oes van 1924 
is ds. J. G. M. Dreyer wat op 3 Mei 
1924 georden is te Dullstroom, destyds 
die standplaas van die gemeente Ly- 
denburg. Van Lydenburg is hy na die 
gemeente Ermelo en vandaar na Pot- 
chefstroom waar hy nog steeds in die 
tuig is. Op die derde Mei vanjaar 
(D.V.) is ds. Joh. Dreyer dus vyftig 
jaar onafgebroke diensdoende predi- 
kant van ons kerk. Sover ek kon vas- 
stel is dit in Suid-Afrika die langste 
onafgebroke dienstermyn onder die 
predikante. Sedert 10 Des. 1925 staan 
sy vrou hom nog al die jare onver- 
moeid by. 


Ds. Joh Dreyer, soos hy aan die 
lesers van ,,Die Hervormer”, bekend 
is, was vir baie jare lid en/of vise- 
voorsittter van die Algemene Kommis- 
sie. Hy was ook lid van die her- 
sieningskommissie van die Bybelver- 
taling in Afrikaans, lid van die kom- 
missie vir die bewerking van die 
Psalms en Gesange in Afrikaans, lank 
sekretaris en voorsitter van die Kura- 
torium en lid van die Raad van Finan- 
sies, lid van die Weeshuisdireksie. 
Verder het hy die kerk verteenwoor- 
dig by die Wêreldbond van Hervormde 
Kerke te Sao Paulo in Brasilië. Hy is 
lid van die S.A. Akademie vir kuns 
en wetenskap. Hy was jarelank voor- 
sitter van die Potchefstroomse skool- 
raad, hoofbestuurlid van die volkspele- 
beweging, en het op talle ander kul- 
tuurliggame gedien. 

Die tweeling broers Dreyer het me- 
kaar as redakteur van Die Hervormer 
en die Almanak afgewissel. Vanaf 
1934-37 was ds. T. F. J. Dreyer hoof- 
redakteur van die Hervormer en ds. 
Joh. Dreyer hoofredakteur van die 
Almanak. Met die Algemene Kerkver- 
gadering van 1937 is ds. Joh Dreyer 
as hoofredakteur van Die Hervormer 
benoem nadat hy reeds vanaf 1928 
op die redaksie gedien het. Na sy emi- 


[] Na volgende bladsy 


'n Skof van vyftig jaar 


Op 19 April vanjaar kan ds. T. F. J. 
Dreyer terugkyk op vyftig vrugbare 
lewensjare waarin hy die geleentheid 
van evangelieverkondiging in die Ne- 
derduitsch Hervormde Kerk gegun 
was. 


DS. P. M. SMITH 


Kinderjare: 

Sy ouers was 'Thomas Frederik 
Dreyer en Martha Fransina gebore 
Oosthuizen. Een van hulle tweeling- 
seuns is T. F. J. Dreyer wat op 10 
Desember 1898 op die plaas Leeuw- 
poort, wyk Gatsrand Potchefstroom 
gebore is. (Volgende maand meer oor 
die ander tweelingbroer J. G. M.). 


As jong seuntjie moes hy saam met 
sy gesin voor die Britse leër uitvlug 
nadat gedurende die Driejarige ooT- 
log `n ,swartaarde beleid” gevolg is 
om die Boererepublieke op die knieë 
te bring. Hulle is nooit gevang nie 
hoewel al die ander familie wel ge- 
vang is en in 'n konsentrasiekamp 
gevange gehou is. 


[] Na volgende bladsy 





Ds. en mev. T. F. J. Dreyer. 











'N HALFEEU IN DIÉ 
BEDIENING 


[7] Vervolg van vorige bladsy 


ritaat het ds. T. F. J. Dreyer weer eens 
hoofredakteur van die Almanak ge- 
word. 


Vir bykaans 46 jaar is ds. Joh. 
Dreyer verbonde aan die redaksie van 
Die Hervormer, sedert 1937, onafge- 
broke vir reeds 37 jaar, as hoofredak- 
teur. 


Ds. Joh. Dreyer is waarskynlik een 
van die mees aktiewe skrywers in 
ons kerk. Benewens sy maandelikse 
hoofartikel vir die afgelope 87 jaar, 
het in Die Hervormer talle artikels 
van hom verskyn. `n Vyftal preekbun- 
dels is onder sy leiding saamgestel, 
twee van sy eie en nog ander sewe 
ander publikasies van kleiner omvang 
is deur hom versorg. 


Die Hervormer van Februarie 1969 
is aan ds. Joh. Dreyer opgedra. Daarin 
het `n aantal uittreksels uit talle hoof- 
artikels verskyn met die belofte van 
die Skriba van die Algemene Kommis- 
sie: ,,daar is reeds besluit om `n se- 
leksie van die artikels in boekvorm 


te publiseer.” Die grepe uit sy arti- 
kels in daardie uitgawe gepubliseer 
is, is, gesê, sou nie die ,,toekomstige 
boek vervang nie.” Die belofte is na 
vyf jaar nog steeds nie uitgevoer nie. 
Is die boek nog steeds aan die kom? 


Deur die inisiatief van ds. Joh Drey- 
er is jare gelede ten bate van die 
Weeshuis 'n baie groot perseel in Pot- 
chefstroom aangeskaf, nl. die ou pre- 
sidentswoning van president M. W. 
Pretorius. Die perseel is onlangs in 
erwe verdeel en verkoop. Daar is 
reeds te Potchefstroom `n ander per- 
seel vir `n Weeshuis deur ds. Dreyer 
se toedoen aangekoop. Uit die groot 
opbrengs van die eerste perseel sal 
die lank gekoesterde ideaal van `n 
uitbreiding van die Weeshuis te Pot- 
chefstroom, nou hopelik bewaarheid 
kan word. Danksy sy inisiatief en insig 
het die weeshuis 'n geweldige sprong 
vooruit gemaak. 


Die drie predikante, almal uit Los- 
berg se omgewing, is dwarsdeur hulle 
ampstermyn getrou bygestaan deur 
hulle eggenotes. Dit was die vrouens 
wat in die maer jare van ons land en 
kerk, die kinders groot gemaak het, 
die huis aan die gang gehou het wan- 
neer die mans uithuisig was met kerk- 
werk. Die ouer predikante was dik- 
wels lank van die huis weg met kon- 


sulentswerk in vakante gemeentes of 
in die anderdeel van hulle kombi- 
nasiegemeentes. Motors was destyds 
skaars sodat die meeste reise te perd 
of per trein gedoen moes word. `n 
Reis van 50 of honderd myl is vandag 
`n grap. Vroeër was dit 'n opgawe wat 
a.g.v. swak treinverbindings maklik 
`n reisiger 'n paar dae van sy huis 
weggehou het. In sulke tye was die 
predikantsvrou die een op wie se 
skouers alles gerus het. Hulle het dit 
vir hulle mans moontlik gemaak om 
nie alleen in die gemeentes nie maar 
ook in wyer kerklike verband, 'n 
reuse bydrae te lewer tot die opbou 
van ons kerk. Dit was hulle wat die 
koue van die nag en die hitte van die 
dag verdra het en as die predikant 
weer sy plek in die huis inneem, stil 
op die agtergrond getree het om haar 
man en huis te versorg. 


Aan die pastoriegesinne ons geluk- 
wense by die bereiking van hierdie 
mylpaal in hulle lewens; ons dank aan 
hulle almal vir hulle onbaatsugtige 
diens in hulle kerk en omgewing. Bo 
alles die dank aan die Heer van die 
kerk wat in sy groot genade hulle 
so lank gespaar het, en die nodige 
krag gegee het. Mag sy genade ook 
altyd vir hulle genoeg wees. 


OOo 

'N SKOF VAN VYFTIG 
JAAR 


] Vervolg van vorige bladsy 


Onderwys: 

Sy standerd ses 1ê hy af in 'n plaas- 
skool, matrikuleer in Gimnasium 
Hoërskool Potchefstroom, verwerf die 
grade B.A. B.D. aan die Transvaalse 
Universiteitskollege (latere Universi- 
teit van Pretoria) en nou vertrek hy 
na Nederland met die oog op dokto- 
rale studie in die teologie. Na 'n jaar 
skryf die destydse Skriba van die 
Kommissie van die Algemene Kerk- 
vergadering: ,De kerk wil nie dokto- 
res hê nie maar pastores” (dit is do- 
minees) en daar word op 'n terug- 
keer aangedring. Dit was die einde 
van die verdere studie. 


Arbeid in gemeentes: 


Nadat die proponenteksamen afge- 
lê is word hy op 13 Februarie 1924 
gelegitimeer en beroepbaar gestel. Hy 
word beroep na die Standerton-Een- 
dragtkombinasie en Dullstroom. Op 
19 April 1924 word hy te Standerton 
georden deur prof S. P. Engelbrecht 
en op 26 April deur ds. L. E. Brandt 
te Eendragt bevestig. In 1926 besoek 
hy vir drie maande die lidmate in 
Angola om Woord en sakrament aan 
die Dorslandtrekkers te bedien. In 
Augustus 1941 word hy predikant van 
Heidelberg en in 1954 vertrek hy as 
hoofveldprediker van die kerk na 
Voortrekkerhoogte. Toe hy die weer- 
mag-aftreeouderdom bereik, moes hy 
op 10 Desember 1965 uittree. Daarna 
was hy steeds bereid om in gemeen- 
tes o.a. met die prediking behulp- 
Saam te wees. 

Diens in kerk in wyer verband: 

Ds. Dreyer het die kerk op bekwame 
wyse op 'n groot verskeidenheid van 
vlakke gedien. 

In 1931 word hy verkies tot vise- 
skriba van die Kommissie van die 
Algemene Kerkvergadering. Nadat hy 
as skriba waargeneem het word hy 
in 1933 tot skriba verkies totdat hy 
hom in 1964 nie weer verkiesbaar 
gestel het nie skrywer van die artikel 
hom opgevolg het. Die tydperk van 
meer as dertis jaar onafgebroke diens 
as skriba is ongeëwenaar in enige van 
die Afrikaanse kerke. Hy was lid van 
die Raad van Finansies, die Kurato- 
rium, redakteur van Die Hervormer 
en vir twee periodes van Die Almanak 
(vandag nog). 

Verteenwoordiger en diens na buite: 

Op toegewyde en bekwame wyse 
kon hy die kerk ook na buite van 
diens wees waar hy op verskillende 
terreine direkte verteenwoordiger was 
of lid van nie-kerklike liggame was. 


Hy was lid van die Gesangbery- 
mingskommissie en as medewerker 
aan die Bybel met verklarende aan- 
tekeninge was die boek Jona sy ver- 
antwoordelikheid. 


In Standerton en Heidelberg het 
hy gedien in leidende posisies in die 
Skoolraad, Streeksraad van die On- 
derwys kollege, Hospitaalraad, kul 
tuurvereniging, Voortrekkerbeweging, 
stadsrade, die Munisipale Vereniging 
van Transvaal en Suid-Afrika. Hy het, 
of verteenwoordig tans nog, die kerk 
by SABRA, die Radioraad vir 
Geestelike Sake, as afgevaardigde van 
die eerste sitting van die Wêreldraad 
van Kerke te Amsterdam in 1948 en 
ook na die kroning van H.M. Konin- 
gin Juliana. Hy was ook lid van die 
Maatskappy vir Europese Immigrasie 
en later voorsitter, en het meegedoen 
aan 'n sending van die drie Afrikaan- 
se kerke om aanpasbare immigrante 
in die stamlande vir Suid-Afrika te 
werf. Op 26 November 1965 word hy 
vir 'n tydperk van vyf jaar lid van 
die Senaat, wat as 'n welverdiende 
bekroning op 'n vrugbare openbare 
lewe, beskou kan word. 


Waardering: 

Vir skrywer is dit `n voorreg om ʼn 
woord van hartlike gelukwense aan 
ds. en mevrou Dreyer en gesin, ook 
namens die hele kerk te voeg. 


Op 19 Desember 1924 is ds. Dreyer 
getroud met Johanna Groeneveld uit 
'n baie bekende Hervormde familie 
van Pretoria. 'n Seun en dogter (me- 
vrou (ds) C. J. S. van Niekerk) is 
tot die gesin gevoeg. In gemeentes, 
kerk, huis en gemeenskap het hierdie 
pastoriepaar steeds hulle plek volge- 
staan. Geen steen is onaangeroer ge- 
laat waar dit om die belange van die 
kerk en die uitbreiding van die evan- 
gelie gaan nie. As opvolger van ds. 
Dreyer wat die skribaat van die kerk 
vir so 'n lang tyd behartig het, het 
hy 'n besef van die taak wat vervul 
is. 

By woorde van opregte dank en 
waardering word die vertroue uitge- 
spreek dat ons hemelse Vader hulle 
ryklik sal seën gedurende die tyd wat 
nos aan hulle in hicrdie bedeling ge- 
gun word. 


oOOo 


OO III 






















ORRELBOUERS EN STEMMERS 





s| Ons wil graag jong manne oplei as orrelbouers en stemmers. s 
E Die werk is interessant en bied u 'n geleentheid om die hele E 
s| land te deurreis. Ons bied ook uitstekende voordele soos 'n E 
—| pensioenfonds, mediese bystandsfonds en 'n mededingende E 
— salaris aan. Persone wat belangstel moet ten minste 'n St. VIII s 
|| sertifikaat hê en verkieslik houtwerk as vak op skool gehad — 
s| het. Rig asseblief aansoeke met volle besonderhede van ouder- E 
-| dom, opleiding ensovoorts, aan: s 
— DIE BESTUURDER, E 
E S.A. ORRELBOUERS (EDMS.) BPK, s 
5 PRETORIASTRAAT 157, s 
s POSBUS 200, Tel. 76-4844, — 
s SILVERTON. s 
E PRETORIA. s 
ED E 

N ONTNLUGTERENDE TELEURSTELLING 


Dié aan ons in S.A. goed bekende 
ds. Gijmink uit Rotterdam in Neder- 
land voorvegter vir ons land en 
volk in die Nederlands-Suid-Afrikaan- 
se Werkgemeenskap, skryf in sy ge- 
meenteblad ,,Gemeente Opbouw?” 'n 
lesenswaardige artikel wat tot naden- 
ke stem onder die opskrif: ,,Krygt u 
geen kater van? (Met kater in sy afge- 
leide betekenis word bedoel: `n gevoel 
van ongesteldheid of sufheid na `n 
drinkparty). Hierdie artikel neem ons 
met dank oor met 'n verkorting hier 
en daar. 


Ds. Gijmink skryf dan: 


Oorlog, telkens weer. 

Nou hier, dan weer daar. 

Destyds toe ek dit geskryf het, het 
ons nog met Israel in sy stryd teen 
die oorweldigende Arabiese magte 
meegeleef. 

Maar toe dit Israel nie was nie, was 
dit Vietnam, was dit Nigerië-Biafra, 
was dit Korea. 

Oorlog telkens weer — en geen vrede 
nie. 


Maar @rens setel tog die V.V.O.? 


Maar `n Nederlandse afgevaardigde 
daarheen het ons een keer vertel, dat 
dit vir die V.V.O. lede in die reël in 
die eerste plek om hulleself en hulle 
eie persoonlike belang gaan, ver daar- 
na pas om die belange van hulle eie 
volk, nog verder daarna om die be- 
lange van die blok volke waaraan hulle 
behoort. Die wêreld as geheel kom ter- 
nouerdood in die visier. Idealistiese 
mense het baie van die V.V.O. verwag. 
Hulle het `n groot kater gekry. Ag, 
'n mens het ook in die V.V.O. met 
gewone mense te doen, wat deur die 
vooraanstaande plek waar hulle sit 
nog meer in staat is om hulle ge- 
woon- menslike- egoistiese eienskappe 
nog duideliker uit te leef as wat an- 
der dit kan doen. 


Bybels-realistiese mense het darem 
nooit te veel van die V.V.O. verwag 
nie. Hulle weet dat ons almal, ook in 
die V.V.O. in `n gevalle wêreldwerklik- 
heid lewe; dat die wêreldwerklikheid 'n 
gebroke werklikheid is, dat die mense 
deur die sonde beperkte mense is en 
bly, dat die wêreldlewe van nou ge- 
leef moet word binne die grense waar- 
toe ons onsself in 'n teen God op- 
standige wêreld veroordeel het. 


Maar @rens is daar tog ook die 
Wêreldraad van Kerke? 'n Mens kan 
dit min of meer as die kerklike pen- 
dant of teenbeeld van die V.V.O. sien. 
Kan dié dan niks doen nie? 


Nee, ook die Wêreldraad van Ker- 
ke kan niks doen nie. Die Wêreldraad 
van Kerke het dit met die V.V.O. in 


gemeen dat hy ook en soms baie oor 
wêreldaangeleenthede praat. Ook hy 
neem resolusies, voorstelle, raadge- 
wings aan. Maar die Wêreldraad van 
Kerke verwag (nog baie meer sinds 
kommunistiese geinfilteerde kerke uit 
die oosblok deel van die Wêreldraad 
uitmaak) te veel van mensemoontlik- 
hede. £rens breek in die jongste tyd 
in die Wêreldraad `n ,,teologie van 
die rewolusie” los, wat baie van om- 
verwerping van hedendaagse strukture 
verwag. Og! arme nuwe strukture met 
dieselfde mense bring hoogstens ander 
sondige mense op die top plekke. 
Maar in wese verander niks. Om on- 
magtig te skop teen 'n begrensde werk- 
likheid, wat die mensheid, deur dat 
hy los van God is, aan homself te 
wyte het, is 'n hedendaagse wêreld- 
werklikheid. Die paradys is 'n verlore 
paradys. Ook deur middel van die 
Wêreldraad van Kerke kry 'n mens 
dit nie terug nie! 


Nadat ds. Gijmink 'n derde moont- 
likheid tot oplossing van die wêreld- 
probleem genoem en afgewys het, dan 
kom hy tot die versugting: wat 'n 
verantwoordelikheid vir leiers wat 
meer beloof as waartoe hulle in staat 
is in `n deur die sonde beperkte 
mensemoontlikheid! 


Verenigde Nasies, Wêreldraad van 
Kerke, idealistiese en politieke bewe- 
ginge — aan hulle almal is die para- 
dysmoontlikheid onthou. Hy wat daar- 
van heil verwag, sal seker met 'n enor- 
me kater tuis kom. Ontnugterde wê- 
reldburgers, ontnugterde kerklede, 
ontnugterde politici! Die kater is orals 
ewe groot aanwesig. 


Om Bybels-realisties te dink, wat 
hierdie blad bepleit, is nugter. Dit re- 
ken met `n gevalle wêreldwerklik- 
heid, met die onmoontlikheid vir men- 
se om 'n ideale heilstaat of ideale 
wêreld te bou. Dit reken ook met 
die God wat leef, wat die grense gestel 
het waartoe die mens in staat is, en 
wat self aan die einde van die tyd 
sy ryk sal oprig. Dan word die gevalle 
wêreld werklikheid van die sonde 
deurbreek, dan kom 'n nwe wêreld. 
Heeltemal en totaal. Van God alleen. 


En wat moet en kan ons doen? As 
ons God God wil laat wees, en sy 
Woord gesag oor ons wil laat hê, 
dan 1ê ons ons meer by die grense, 
wat vir ons gestel is. Ons reken dat 
ons geen vrederyk, geen ideale wêreld 
kan bou nie. In hierdie wêreldwerk- 
likheid sal dit altyd 'n gebroke werk- 
likheid wees. Daarom kry 'n Bybels- 
denkende Christen nooit 'n kater van 
teleurgestelde illusies nie. Maar `n 


nugter realistiese Bybelse Christen re- 
ken ook met die God wat leef, en wat 
binne die deur Hom aan die mense op 
aarde gestelde beperkings en grense, 
'n taak vir hom het, om naamlik orals 
in eie omgewing deur nugtere (egter 
nie namaak) liefdediens tekens op te 
rig van die ryk van God wat kom; 'n 
taak wat daarin bestaan om met die 
liefde van Jesus alle mense te aan- 
vaar, soos hulle nou is, maar om 
ook daarvoor te veg dat hulle word 
soos wat God dit bedoel. 


OOo 





AANDAG 
PROSTAATKLIERLYERS 


'n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3,35 k.m.b. geen k.b.a. be- 
stellings. 


TJEK MET KOMMISSIE 10c. 
Regstreeks van Mev. R. Muller, 
Pk. Krugerspos, 
Lydenburg. 





TEEL EEETE TT TE AAR 


VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 


kaste; beddegoed, kookge- 
reedskap en eetgerei word 
volledig voorsien. Brosjure 


gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 

Die Ned. Herv. Kerk en die Bybelgenootskap van Suid-Afrika 


By die gedagte aan die verbintenis 
van ons kerk met die Bybelgenoot- 
skap kom die naam en persoon van 
ds. Abr. Ras. onwillekeurig na vore. 
Nie omdat hierdie verbintenis eers 
begin het met die benoeming van 
ds. Ras as eerste voltydse sekretaris 
van die kerk by die Bybelgenootskap 
nie, maar omdat hierdie verbintenis 
vanaf dié datum eers werklik gestalte 
begin aanneem het. (Op 'n kerkraads- 
vergadering te Vereeniging wat ge- 
hou is op 25 Januarie 1963, is ds. Ras 
deur die kerkraad onthef van sy amps- 
werk in die gemeente vanaf 31 Janua- 
rie 1963). 





DS. C. J. VAN SCHALKWYK 





In die tien jaar en sewe maande 
(1.2.1963 tot 31.8.1973) by die Bybel- 
genootskap (toe nog die Britse en 
Buitelandse Bybelgenootskap in Suid- 
Afrika) het ds. Ras pionierswerk vir 
ons kerk verrig. Voor hierdie tyd is 
ons kerk periodiek deur 'n verteen- 
woordiger van die Bybelgenootskap 
besoek en moes die kerk sonder 'n 
sekretaris sorg dat fondse vir hierdie 
doel uit sy geledere voorsien word. 
Die deelname van die Ned. Herv. Kerk 
aan die werk van die Bybelgenootskap 
was op hierdie tydstip baie gering. 
Daarom kan met reg beweer word 
dat ds. Ras die fondament van hierdie 
verhouding eers moes 1ê en daarna 
kon voortbou. Enkele aanhalings uit 
briewe en verslae van ds. Ras, is in- 
siggewend. 


Op 4.11.1963 skrywe ds. Ras aan die 
Skriba van die Algemene Kommissie, 
ds. T .F. J. Dreyer o.a. die volgende: 
uÉEk is 'n bietjie verleë met die groot 
getal gemeentes wat in terme van die 
jongste besluite van die HE. Alg. 
Kerkvergadering nie uitvoering aan 
besluite en opdragte gegee het nie. 
Afgesien van die geldelike aspek is 
ek veral verontrus deur die gedagte 
dat in sommige gemeentes die Kerk- 
hervormingsfees moontlik nie gevier 
word nie.” Die inkomstestaat (1.11.62 
tot 31.10.1963) wat hierdie brief ver- 
gesel het, toon die volgende: 


Gemeentes R6 403,54 
N.H.S.V. 646,80 
NH.IJ.V. 187,51 
Sondagskool 203,84 
Indiwidue 812,61 
TOTAAL: 8 204,30 











In die rapport aan die Hoofsekre- 
taris, ds. J. T. M. de Jongh van Arkel, 
skryf ds. Ras dat hy 14 uit 18 Rings- 
vergaderinge, die Predikantevergade- 
ring, N.H.S.V. kongres, 3 Jeugsaam- 
trekke, enkele kerkraadsvergaderinge 
en die jaarlikse Predikantevergade- 
ring van die Bantoe Herv. Kerk by- 
gewoon het en ,,vrywel elke Sondag” 
gedurende die 9 maande preekbeurte 
waargeneem het. En meld dan die 
volgende: 


REAKSIE: Volgens my beskeie ooT- 
deel was dit oor die elgemeen ge- 
neem nie bevredigend genoeg nie — 
'n kerk laat hom nie so maklik en 
geredelik aktiveer vir `n taak, wat 
hoewel jarelank be-oefen, nie doel- 
treffend oor die jare beklemtoon en 
tuisgebring is nie soos die geval met 
die Ned. Herv. Kerk was weëns die 
tekort aan Sekretarisse.” 


Aan die sekretaresse van die Hoof- 
bestuur van die N.H.S.V. skryf hy 
Op 26.5.1964. ,Ek het dit wenslik ge- 
ag om u met hierdie besonderhede 
te bedien, want m.i. is dit vir die 
Hoofbestuur goed om 'n oorsig te hê 
oor die deelname van die takke aan 
wat die H.E. Alg. Kerkvergadering 
omskrywe het as ,een van die groot 
ste take van die Kerk'.” 


Die verslag aan die Hoofsekretaris 
bevat ook hierdie interessante syfers:- 

1960/1 R 607,92 
1961/2 R4 898,63 
1962/3 R8 204,30 


Ds. Ras het in hierdie tyd ook die 
organisasiewerk vir die Bybelgenoot- 
skap waargeneem t.o.v. die (Gerefor- 
meerde Kerk (blykbaar tydelik) en 
die Apostoliese Geloofsending. 


Hierdie aanhalings gee ons 'n dui- 
delike beeld van die groot taak wat 
die kerk op ds. Ras se skouers ge- 
plaas het. 'n Taak wat jarelank sou 
neem soos hyself dan ook skryf: ,dit 
neem tyd om 'n saak bekend en ge- 
liefd te maak”. Myns insiens was ds. 
Ras die regte persoon aan wie so 'n 
taak opgedra kon word. Hy verdien 
daarom die dank van die kerk vir sy 
reuse aandeel om die Bybelgenootskap 
en sy doelstellings aan die kerk be- 
kend te stel. Hy het goed daarin ge- 
slaag om 'n gesonde verhouding op 
te bou tussen die kerk en die Bybel- 
genootskap. 


Ek vermeld graag die volgende ter 
illustrasie dat die naam ,Abr. Ras” 
binne die Ned. Herv. Kerk sinoniem 
geword het met ,,Bybelgenootskap”: 
Onlangs (vier maande nadat ds. Ras 
uit die diens van die Bybelgenootskap 
getree het!) ontvang ons 'n tjek uit- 
gemaak aan ds. Ras. Verskeie kassiere 
en ondersteuners rig nog hulle briewe 
en stuur hulle offers nog aan ds. Ras. 


Benewens die dank van die kerk 
aan hom (en mevr. Ras wat hom ge- 
trou bygestaan het,) die goeie wense 
van die kerk vir die jare wat hopelik 
nog voorlê. 


VERGROTINGS 
in 
LEWENSKLEUR 
van u eie 
KIEKIE OF NEGATIEF 





W. E. CAREY 


APTEKER 
Posbus 177 — Krugersdorp 


Die Argiefbewaarplek en $. P. Engelbrecht-museum van die 
Nederduitsch Hervormde Kerk 


* 


1. Enkele grepe uit die geskiede- 
nis van die ontstaan en ontwikkeling 
van die argiefbewaarplek en museum. 


Die S. P. Engelbrecht-museum word 
jaarliks deur honderde mense besoek 
terwyl die omvattende en belangrike 
versameling dokumente in verband 
met ons kerklike en volkslewe dwars- 
deur die jaar deur tientalle lidmate 
van die drie Afrikaanse susterskerke 
en belangstellendes uit ander kerke in 
ons leeskamer bestudeer word met die 





H. M. REX 





oog op die voltooiing van koerant- en 
tydskrifartikels, skripsies, verhande- 
linge, proefskrifte en genealogiese 
werke. In 'n reeks artikels sal die 
aandag gevestig word op die ontStaan 
en ryke inhoud van die Argiefbewaar- 
plek en S$S. P. Engelbrecht-museum 
en vertel word van skenkkings en hul 
skenkers. In die loop van die jare is 
aantekeninge gehou van die name en 
adresse van lidmate van ons kerk en 
ook lidmate van ander kerke en be- 
langstellendes wat beloftes van sken- 
kings van argief- en museumstukke 
aan ons argiefbewaarplek en museum 
gemaak het. Die vertroue word uitge- 
spreek dat hierdie artikelreeks, nie 
alleen inligting sal versprei oor die 
ontstaan en inhoud van die argief- 
bewaarplek en museum van ons kerk 





Dr. $. P. Engelbrecht en sy Hollandse eggenote, OIf Gerretsen, in 1920, kort na 
hul aankoms in Transvaal en voordat hy in 1921 'n dosentspos aan die ou T.U.K. 








Die Nederduitsch Hervormde Gemeente Pretoria was vir jarelank eienaar van 
vier ,kerkhuise” in Kotzestraat, Sunnyside, digby die hoek van Celliersstraat. 
Twee daarvan is in die loop van die jare verkoop en die twee naaste aan die 
hoek van Celliersstraat is in die sestigerjare as bruidskat aan die dogtersge- 
meente, Pretoria-Suid, geskenk. Op daardie twee erwe is 'n aantal Jare gelede 
die sierlike en doelmatige kerkgebou van Pretoria-Suid-gemeente opgerig. Die 
tweede kerkhuis van die hoek af is deur dr. Engelbrecht en sy vrou vanaf hul 
vestiging in Pretoria bewoon. Die woonhuis, wat gestaan het op die terrein 
wat tans deur die konsistorie en preekstoel van die kerkgebou van Pretoria-Suid 
beslaan word, kan met reg beskou word as die voorloper van die teenswoordige 
Argiefbewaarplek en S. P. Engelbrecht-museum. 


Eg) 


aanvaar het. 


nie maar ook as 'n herinnering sal 
dien aan diegene wat in die verlede 
beloftes van skenkings gemaak het en 
terselfdertyd ook as aansporing van 
die lesers van Die Hervormer om waar- 
devolle museum- en argiefstukke, wat 
'n lig kan werp op die verlede van 
ons kerk en volk, aan die sorg en 
bewaring van die Argiefbewaarplek 
en $. P. Engelbrecht-museum toe te 
vertrou. 


Die Argiefbewaarplek en S.P. En- 
gelbrecht-museum word gehuisves in 
spesiaal ontwerpte vertrekke op die 
tweede verdieping van die Dirk van 
der Hoffgebou, Jacob Maréêstraat 224, 
Pretoria, naby die hoek van Paul 
Krugerstraat en nie ver van Pretoria 
Stasie nie. In dieselfde imposante 
gebou vind ons op die derde ver- 
dieping die kantoor van mnr. A. B. 
van N. Herbst, die Administrateur van 
die Nederduitsch Hervormde Kerk, en 
sy uitgebreide personeel, die kantoor 
van ds. P. M. Smith, Skriba van die 
Kommissie van die Algemene Kerk- 
vergadering, en tewens bekleër van 


] Blaai om 

ARGIEF EN MUSEUM 


OG] Vervolg van vorige bladsy 


die pos Kompilator vir Kerklike be- 
riggewing. Op die grondverdieping 
vind ons die kantoor en vergadersaal 
van die Nederduitsch Hervormde Sus- 
tersvereniging, waar mej. Jacobs die 
klerklike werk behartig en besoekers 
te woord staan, en verder met die 
gang af die kantoor van die Afdeling 
Interne Oudit, waar mej. Anna Ven- 
ter en haar personeel sorg vir die 
ouditering van die boeke van kerk- 
rade en N.H.S.V.-takke. Op die twee- 
de verdieping vind ons ook die kan- 
tore van mnre. Jimmy Steward en 
Harm (Gerding, wat in beheer staan 
van die uitgebreide werksaamhede 
van die Weeshuisbouers, en van mnr. 
Naas Prinsloo, Skakelbeampte van die 
Krugersdorpse Weeshuis. Laastens 
moet daar ook melding gemaak word 
van die Konservatorium van Musiek, 
onder die direkteurskap van mnr. 
Willem Matlehner, wat sy werksaam- 





hede voortsit in die tweede en derde ME 

verdieping van die noordelike of agter- n Foto wat in 1933 van prof. Engelbrecht en sy twee kinders in hul tuin te 
ste gedeelte van die Dirk van der Lisdoganlaan 164 geneem is. Die dogter, Tera, is tans mev. (ds.) Kramer van 
Hoffgebou, in die Dirk van der Hoff- Johannesburg terwyl Gerrit, na sy promovering, aanvanklik by Yskor werksaam 


saal en in die naasaangeleë, historiese 
Bourke-woning. Die kantore onder 
die Konserwatorium word deur die 
HAUM. gebruik. Die ruim en ge 
rieflike Dirk van der Hoffsaal, op 
die eerste verdieping van die Dirk 





Nadat prof. en mev. Engelbrecht vir 'n tydlank in een van die vier kerkhuise 

in Kotzestraat gewoon het, het hulle verhuis na Lisdoganlaan 164, Arcadia, half- 

pad tussen die ou T.U.K. en die Uniegebou — waarin die staatsargief en vanaf 

1924 ook die kerkargief van die Ned. Hervormde Kerk gehuisves was. 'n Ruim 

Studeerkamer wat prof. Engelbrecht aan sy woonhuis laat aanbou het en waarin 

boekrakke aangebring is, het duisende kosbare boeke, wat in 1963 na die 
Argiefbewaarplek oorgeplaas is, bevat. 

was en later as hoofbestuurder van ,Highveld Steel” te Witbank aangestel is. 


van der Hoffgebou, waarin die Alge- 
mene Kerkvergadering driejaarliks 
vergader en tussen die driejaarlikse 
vergaderings dwarsdeur die jaar deur 
'n groot aantal organisasies gehuur 
word vir musiekuitvoerings, kongres- 
se, toneelopvoerings, kerkdienste en 
bioskoopvertonings, sowel as die klei- 
ner sg. ,bloukamer”, waarin die 
kwartaallikse vergaderings van die 
Kommissie van die Algemene Kerk- 
vergadering, `n groot aantal verga- 
derings van hulporgane en kommissies 
van die Nederduitsch Hervormde 
Kerk, en ook vergaderings van `n 
verskeidenheid ander organisasies met 
'n beperkte ledetal plaasvind, het in 
die afgelope 14 jaar ruimskoots hul 
nuttigheid vir die kerk en die breë 
volksgemeenskap oor en oor bewys. 


Die Dirk van der Hoffgebou, wat 
vanaf die begin van die sestigerjare 
vir verskillende doeleindes gebruik is, 
het sy ontstaan in 'n mate te danke 
aan die behoefte wat prof. S. P. Engel- 
brecht vir jarelank aan 'n argiefbe- 
waarplek en 'n kerkmuseum gevoel 
het. Die kerkargief en -museum hou 
op sy beurt weer verband met die lewe 
en werk van Stephanus Petrus Engel- 
brecht. 


[] Na volgende bladsy 





Prof. Engelbrecht, wat op twee-en- 
tagtigjarige ouderdom in Ons Tuis in 
Pretoria versorg word, is op 21 Okto- 
ber 1891 in die distrik Standerton 
gebore en stam uit die Engelbrecht- 
familie wat vanaf 1738 in die Kaap- 
kolonie woonagtig was en wat 'n eeu 
later die lief en leed van die Groot 
'Trek en in die jare daarna die geskie- 
denis van die Boererepublieke mee- 
gemaak het. Gerhardus Engelbrecht, 
die oupa-grootjie van prof Engel 
brecht, is in 1838 by Bloukrans deur 
die Zoeloes vermoor. Sy grootvader, 
wat toe sestien jaar oud was en ont- 
snap het, het later in daardie jaar 
aan die Slag van Bloedrivier deelge- 
neem, in 1857 lid van die Volksraad 
van die Zuid-Afrikaanche Republiek 
geword en in 1880/81 as kommandant 
van Standerton aan die Eerste Vry- 
heidsoorlog deelgeneem. Twee van Sy 
susters, Johanna en Catharina Engel 
brecht, met veelvuldige assegaalwon- 
de, het op wonderbaarlike wyse die 
Bloukrans-tragedie oorlewe, Dit mag 
interessantheidshalwe hier vermeld 
word dat die opvolger van prof. Engel- 
brecht as argivaris 'n agter kleinkind 
van Catherina Engelbrecht is en dat 
prof, Engelbrecht en die oorlede 
moeder van die huidige argivaris klein- 
neef en -niggie van mekaar was. 'n 
Seun van komdt. Engelbrecht, Ger: 
hardus Jacobus Engelbrecht — die 
vader van prof. Engelbrecht — was 
op sy beurt ook lid van die Tweede 
Volksraad. Terwyl hy op kommando 
was in die Tweede Vryheidsoorlog, 
het 'n koeël uit die geweer van 'n 
,joiner”, 'n sekere Boshoff, hom ge- 
tref. Hy is kort daarna oorlede en die 





Die rakke binnekant die Argiefbewaarplek kort na die ingebruikneming van die 

'n Argiteksmodel van die Dirk van der Hoffgebou. Die twee boonste verdiepings 
moet nog voltooi word. Dié gedeelte regs onder bevat die kantore van die 
N.H.S.V. en Interne Oudit met die S. P. Engelbrecht-museum (reg bo) en die 
kantore van die Weeshuisbouers (links van die museum) op die tweede ver- 
dieping. Die derde verdieping huisves die personeel van die kantoor van die 
Administrateur, terwyl ds. P. M. Smith sy belangrike werksaamhede in belang 
van ons kerk verrig in die kantoor op die heel linkerkantste punt van die derde 
verdieping. Vir 'n parkeerruimte is onder die Dirk van der Hoffsaal voorsiening 
gemaak. Die Konservatorium vir Musiek word in die agterste gedeelte van die 


Argiefbewaarplek en S. P. Engelbrecht-museum. 


ER ea Eg ON 


gebou gehuisves. 


bloedbevlekte onderbaadjie, wat die 
vader van prof Engelbrecht daardie 
rampspoedige dag aangehad het, kan 
vandag nog in die S. P. Engelbrecht- 
museum tussen die Engelbrecht-stuk- 
ke gesien word. Prof. Engelbrecht het 
meer as een keer in my teenwoordig- 
heid diep bewoë geword as hy na die 
onderbaadjie gekyk, die einde van sy 
vader mn herinnering geroep en van 
die lae daad van `n Boereverraaier 
melding gemaak het. Die onderbaadjie 
het kort na die Tweede Vryheidsoor- 
log in besit van die jeugdige Fanie 
Engelbrecht gekom. Die vraag kan ge- 
stel word of die bewaring van hierdie 
bloedbevlekte onderbaadjie van `n ge- 
sneuweide Transvaalse burger deur 
sy seun, nie as die begin van die 
S. P. Engelbrechtmuseum beskou kan 
word nie. 


Ook sy belangstelling in en die be- 
waring van argiefstukke het in daar- 
die na-oorlogse jare, toe die leergie- 
rige en skrander Fanie sy skooljare 
in die Middelburgse Weeshuis en daar- 
na in die pastorie van ds. en mev. 
Jac. van Belkum deurgebring het, 
ontstaan. Met verwysing na sy uitge- 
breide versameling kerklike oudhede, 
dokumente en boeke, wat in die loop 
van die jare deur sy merkwaardige 

versamelsug tot stand gekom het — 
wat hy waarskynlik van sy moeder 
geërf het — het prof. Engelbrecht 
'n aantal jare die volgende op skrif 
gestel: 


,Self het ek omstreeks 1905 begin 
versamel, toe ek in besit geraak het 
van 'n groep baie ou kerklike gedruk- 
te boekies soos notules van Algemene 
Kerkvergaderings, Kerkwette ens., wat 
vroeër in die besit was van 'n ou 
Voortrekker, Gabriël Jacobs van Hei 
delberg, een van die leëraanvoerders 
onder generaal A. W. J. Pretorius 
met die Slag van Bloedrivier. Ook 
het ek in die vroeëre jare van 1905 
en later baie ou stukke van ds. Jac. 
van Belkum gekry toe ek in sy pas- 
torie in Heidelberg by die familie ge- 
bly het. Asook later toe ek in Potchef- 
stroom student was (en) in 1912 van 
mevrou Borrius, die weduwee van 
die ou Potchefstroomse drukker Bor- 
rius (stukke ontvang het). Sy het my 
nog baie ou gedrukte en geskrewe 
stukke gegee. In 1913 is ek na Hol 
land om aan die Utrechtse Universi 
teit te studeer, waar ek byna agt jaar 
vertoef het. Dit was in daardie tyd 
nog nie `n mode om africana te ver- 
samel nie, en `n mens kon toe nog 
ou boeke en pamflette wat vandag 
baie, baie seldsaam is in die hande 
kry, en so het ek deur opkoop en 
andersins tydens my verblyf in Hol 
land `n menigte seldsame Africana 
kon kry. So het ek onder andere van 
Jhr. Dr. W. H. de Savornin Lohman, 
'n uitgebreide versameling Suid-Afri- 
kaanse boeke en pamflette onvang. 
Hy was in die ou dae in die negentiger- 
jare advokaat in Pretoria en het al- 
tyd belanggestel in ons geskiedenis. 
In die oorlog moes hy die land ver- 
laat maar het in Holland sy versame- 
ling deur aankope altyd uitgebrei. 
Onder hierdie versameling het ek dan 
ook baie waardevolle dinge gekry.” 


Nadat teologiese student Engel 
brecht sy agtjarige verblyf in Neder- 
land ook benut het om 'n groot ver- 
skeidenheid van belangrike en seld- 
same dokumente, boeke en museum- 
stukke te bekom en in die loop van 
daardie jare ook goeie kontakte opge- 
bou het, het hy na die verwerwing 
van 'n doktorsgraad in die teologie 
en sy huwelik met mej. Gerretson, 'n 
Hollandse dame, in 1921 na sy vader- 
land teruggekeer. Nadat hy 'n beroep 
na die Nederduitsch Hervormde Ge- 
meente Zeerust van die hand gewys 
het, het hy 'n dosentskap aan die 
destydse Transvaalse Onderwyskollege 
aanvaar totdat hy in 1924 'n aanstel- 
ling as hoogleraar in die teologie aan 
dieselfde universiteitskollege aanvaar 





Dr. A. Kieser, destydse Hoofargivaris van die Staatsargief, prof. Engelbrecht en 

minister B. J. Vorster, die huidige Eerste Minister by die doopvont uit die 

tyd van ds. Van der Hoff, by geleentheid van die formele opening van die 
S. P. Engelbrecht-museum in 1961. 


" 


het. Tot in die dertigerjare was hy 
ook verantwoordelik vir die dosering 
van 'n belangrike gedeelte van die 
Suid-Afrikaanse geskiedenis en in 
daardie hoedanigheid het hy in die 
loop van meer as 'n dekade 'n be- 
sondere invloed gehad om die vorming 
van studente op die gebied van die 
geskiedeniswetenskap. `n Hele aantal 
van ons bekende historici was oud- 
studente van prof. Engelbrecht en 
het onder sy leiding gepromoveer. 


Die tydperk vanaf 1921 tot 1961 kan 
beskou word as `n verdere belangrike 
hoofstuk in die voorgeskiedenis van 
die Argiefbewaarplek en $S. P. Engel- 
brecht-museum. In daardie vier deka- 
des het die Engelbrecht-versameling 
algaande steeds in omvang en be- 
langrikheid toegeneem. Dit was ook 
die jare waartydens die versameling 

van argief- en museumstukke van die 
een plek na die ander geswerf het 
en prof. Engelbrecht in die loop van 
die tyd genoodsaak was om sommige 
van sy versamelende stukke aan die 
Transvaalse Argiefbewaarplek en die 
Universiteit van Pretoria te skenk 
aangesien hy self nie oor voldoende 
bergplek in sy woonhuis beskik het 
nie en elders `n veilige bergplek vir 
sekere kosbare stukke moes vind. 


Aanvanklik is sy versameling ge- 
huisves in sy woonhuis in Kotzestraat 
wat hy vir 'n tydlank van die Neder- 
duitsch Hervormde gemeente Pretoria 
gehuur het. Daarna het hy `n woon- 
huis in Lisdoganlaan halfpad tussen 
die Uniegebou en die T.U.K., gekoop 
en daar het sy huis en motorhuis as 


] Na volgende bladsy 








argiefbewaarplek en museum gedien. 
Sy versameling het in die loop van 
die jare so aangegroei dat hy verplig 
was om vir hom 'n ruim $Studeer- 
kamer aan te bou. In daardie stu- 
deerkamer met sy hoë mure, wat steun 
gegee het aan 'n groot aantal boek- 
rakke en steeds gevul was met die ken- 
merkende sigaarreuk, het 'n groot 
aantal teologiese en ander studente, 
vriende en hoë besoekers in die loop 
van meer as veertig jaar kennisge- 
maak met prof. Engelbrecht en sy 
hartstog vir alles wat met die verlede 
van ons kerk en volk verband gehou 
het. Om met hom in die fleur van 
sy lewe en sy verterende liefde vir 
ons volksverlede te kon kennisge- 
maak het, was vir menigeen 'n be- 
sielende en onvergeetlike ervaring. 

In 1924 het prof. Engelbrecht daar- 
in geslaag om met toestemming van 
dr. D. F. Malan, die destydse Minister 
van Binnelandse Sake, `n tydelike 
bewaarplek vir die dokumente van die 
Nederduitsch Hervormde Kerk in ver- 
trekke van die Transvaalse Argiefbe- 
waarplek in die Uniegebou te verkry. 
Dit was 'n belangrike voorwaartse 
stap. Van toe af kon prof. Engelbrecht 
in sy hoedanigheid as ,,archivarius 
van onze Kerk”, begin aandag gee 
aan die ordening, beskrywing en in- 
ventarissering van die groot verskei- 
denheid kerklike en ander stukke 
wat aan die kerk en aan hom per- 
soonlik behoort het. 

In September 1952 het prof. Engel- 
brecht aan die Kommissie van die 
Algemene Kerkvergadreing geskrywe 





Prof. Engelbrecht, die eerste hoofargivaris van ons kerk en sy opvolger, mnr. 
H. M. Rex, die huidige argivaris/kurator, in 1965 afgeneem voor die foto van die 
vader van prof. Engelbrecht en die oorspronklike handtekening van die Boere- 
afgevaardigdes na die besprekings wat die Vrede van Vereeniging in 1902 voor- 


afgegaan het. Voor 1964 is prof. Engelbrecht vir 'n tydlank geassisteer deur ds. 
Kramer en prop. Schalk Botha. 





dat hy besluit het om sy ,,versameling 
argiefstukke aan die Algemeen Argief 
van die Kerk te skenk.” Hy het die 
Kommissie daaraan herinner dat dit 
'n uitgebreide versameling is waarmee 
hy reeds meer as 45 jaar gelede be- 
gin het en waaraan in die loop van 
die jare baie ,,tyd en moeite en geld 
gespandeer is.”, dat dit oorspronklike 
stukke bevat, sowel as afskrifte en 
fotografiese reproduksies uit argiewe 
in Europa en Suid- Afrika, wat in 
verband staan met ons kerklike ver- 
lede. Hy het voorts ook melding ge- 
maak van die feit dat die hele ver- 
sameling op daardie stadium omvang- 
ryker was as die argiefstukke van die 
Algemene Kerkvergadering en die 
Kommissie van die Algemene Kerk- 
vergadering en sou in sy geheel uit 
meer as honderd bande bestaan. Aan 
die skenking was daar egter twee voor- 
waardes verbonde. 

Nadat prof. Engelbrecht reeds in 
die twintigerjare die behoefte aan 'n 
gebou vir kerkargief en -museum on- 
der woorde gebring het, het hy in die 
vyftigerjare sy tyd en kragte gewy 
aan die totstandkoming van 'n gebou 
om die argief- en museumstukke van 
die Nederduitsch Hervormde Kerk so- 
wel as sy privaat versameling, wat 
hy van voornemens was om aan die 


Prof Engelbrecht (heel regs), mev. OIf Engelbrecht (voor links) en besoekers Ned. Hervormde Kerk te skenk, te 
aan die S. P. Engelbrecht-museum kort na sy ingebruikneming in 1961. ] Blaai om 

huisves. Met die oog op die oprigting 
van 'n argiefbewaarplek en 'n museum, 
het prof. Engelbrecht in 1958 met 
goedkeuring en aktiewe steun van 
die Algemene Kommissie die leiding 
geneem met die insameling van fond- 
se wat gebruik sou word vir die tot- 
standbrenging van 'n gebou in Preto- 
ria waarin die argief- en museumstuk- 
ke van die Nederduitsch Hervormde 
Kerk en van prof. Engelbrecht, wat 
aan die kerk geskenk is en nog algaan- 
de geskenk sou word, gehuisves sou 
word. 

`n Ruim bedrag is in die loop van 
daardie jaar van kerkrade, ringsver- 
gaderings, die vergadering van pro- 
fessore en individue ontvang en be- 
lowe. Voordat die argief- en museum- 
gebou egter opgerig is, is van kerkweë 
besluit om die Dirk van der Hoffgebou 
in Jacob Marëstraat op te rig en dat 
die gebou nie net as argief- en mu- 
seumgebou diens sou doen nie maar 
ook as kantooorgebou vir kerklike 
administrasie in sy geheel sou dien. 
Die sierlike Dirk van der Hoffgebou, 
wat deur argitek Hendrik Vermooten 
ontwerp is, het spesiale voorsiening 
gemaak vir 'n museum en bewaarplek 
vir `n groot hoeveelheid kerklike en 
ander dokumente, asook historiese fo- 
to's, benewens ruimte vir `n boekery 
en kantoorlokale vir die argief- en 
museumpersoneel. 

Die hoeksteenlegging van die Dirk 
van der Hoffgebou in 1959 en die for- 
mele opening en ingebruikneming van 
Argiefbewaarplek en die $S. P. Engel- 
brecht-museum in 1961, was sonder 
twyfel twee van die belangrikste hoog- 
tepunte in die lewe van die hoofargi- 
varis van die Nederduitsch Hervormde 
Kerk. Dit was die vervulling van `n 
langgekoesterde ideaal. Ongelukkig 
het die Geyser-saak, wat saamgeval 
het met die totstandkoming en inge- 
bruikneming van die Dirk van der 
Hoffgebou en die S. P. Engelbrecht- 
museum, die laaste gedeelte van die 
werksjare van prof. Engelbrecht as 
hoofargivaris en kurator van sy skep- 
ping, tesame met 'n verswakking van 
sy liggaamlike en geestesvermoëns te 
wyte aan 'n kroniese verkalking van 
sy are, verdonker en het sy afskeid 
van sy geliefde argiefbewaarplek en 
museum plaasgevind onder omstandig- 
hede wat as droewig en minder aan- 
genaam beskrywe kan word. Die be- 
langrike grondleggende werk van prof. 
Engelbrecht sal egter in die jare wat 
kom steeds in dankbare herinnering 
gehou word terwyl sy kosbare, tas- 
bare nalatenskap aan sy geliefde Ne- 
derduitsch Hervormde Kerk met dank- 
baarheid en piëteit in stand gehou en 
verder uitgebou sal word as `n bly- 
wende monument aan die nagedagte- 
nis van prof. dr. $S. P. Engelbrecht. 

OoOo 

Slegs by Aptekers verkrygbaar. 


(25) AS TOERIS DEUR ISRAEL, 
LAND VAN DIE BYBEL 


In die vorige artikel oor die mure 
van Jerusalem, het ons daarop gewys 
dat die Bybelse mure nie meer be- 
staan nie; Jerusalem is dikwels ver- 
woes, maar 70 jaar na Christus is 
alles tot die grond toe afgebreek. 
Argeoloë het wel sekere fondamente 
van die Bybelse mure oopgegrawe, 
maar presies waar die mure geduren- 
de verskillende tye geloop het, is 'n 
hele ingewikkelde argeologiese kwes- 
sie wat nog uitgemaak moet word. 


DR. P. J. THEO KOEKEMOER 


Wanneer mens van die huidige mu- 
re van Jerusalem praat, spreek dit 
vanself dat jy ook oor die poorte in 
hierdie mure iets moet sê. Wat van 
die onsekerheid oor die ou mure uit 
Bybelse tye geld, dat ons nie presies 
weet waarlangs elkeen geloop het nie, 
geld ook van die ou poorte van die 
stad. Waar sou tog die Aspoort, Dal- 
poort en Fonteinpoort, waarvan Ne- 
hemia (Hoofstuk 2) praat, gevind kan 
word? Om van die ander poorte nie 
eens te praat nie! 


Ons vra dus om saam met ons te 
stap na die poorte in die huidige 
muur: Die Jaffapoort, Nuwepoort, Da- 
maskuspoort, Herodespoort, Stefanus- 
poort, die (geslote) Gouepoort, Mis- 
poort en Sionspoort. Miskien moet ons 
hulle nommer terwyl ons kloksgewyse 
rondom die stad beweeg, `n staptoer- 


JERUSALEM (vervolg) 


Poorte van die huidige muur 





— 


JERUSALEM:- Die Damaskuspoort, seker die mooiste poort van al die poorte 
in die stad, van hier gaan die pad uit na Damaskus. 


tjie van twee en `n half myl! In die 
winter kan dit sonder moeite gedoen 
word, maar in die somer moet die 
mans maar hulle baadjies in die 





Die Stefanuspoort (of Leeupoort) waardeur mense ook gaan op besoek aan die 
Sogenaamde graf van moeder Maria. 'n Ou tradisie lui dat Stefanus buite hierdie 
poort gestenig is. Twee leeureliëfs is binne aangebring. 


hotel laat en selfs 'n sambreel saam- 
dra. Vir die dames het ons geen raad 
nie! 


1. Die ,,Jaffapoort”: 


Die Arabiese naam vir hierdie poort 
is ,Babel Khalil” wat beteken ,,Poort 
van die Vriend”. Die Arabiese naam 
is afkomstig van `n opskrif bokant 
die ingang van die poort: ,Daar is 
geen god nie behalwe Allah en Abra- 
ham is sy vriend.” Toe keiser Wilhelm 
II die stad Jerusalem besoek het, het 
hier `n gekke ding gebeur. Dit was 
in die jaar 1898. Die keiser was op 
reis deur die nabye Ooste en wou van- 
selfsprekend ook Jerusalem besoek. 
Hy wou egter die Heilige stad met `n 
bietjie triomf binnery, `n rit waarvoor 
die poort te smal was. Om die keiser- 
like eer nie te krenk nie, moes langs 
die Jaffapoort `n deel van die stads- 
muur afgebreek word, sodat die kei- 
ser kon binnery. Maar .. . 'n honderd 
tree verder moes Wilhelm II se stoet 
tog maar tot stilstand kom vanweë die 
nou gangetjies wat so kenmerkend 
is van ou Jerusalem binne die mure! 
Vir vyftig jaar lank het hierdie breuk 
in die stadsmuur getuienis afgelê van 

hierdie hooghartigheid van 'n aardse 
vors. Vandag is dit egter weer herstel. 
In ou Jerusalem binne die mure, is 
daar nie veel kans vir motorverkeer 
nie — gelukkig nie! Vandag egter, is 
sake so gereël dat die Jaffapoort wel 
toegang bied vir motorverkeer. Se 
dert 1948 tot 1967 was hierdie poort 
gesluit — na die Sesdaagse oorlog is 
dit weer geopen. Kom ons stap verder. 


EE ee 





Die ,Gouepoort” of ,,Poort van Gena- 

de” aan die Olyfbergkant van Jeru- 

salem. Die poort is gesluit. 'n Kerkhof 

is aangelê vlak voor die poort om toe- 

gang tot die stad hierdeur onmoontlik 
te maak. Waarom? 


2. ,Die Nuwe Poort”: 

Hierdie poort is in 1889 deur Sultan 
Abdul Hamid geopen, spesiaal met die 
oog daarop om `n meer direkte toe- 
gang aan te bring tussen die soge- 
naamde Christenkwartiere, die stads- 
deel waar die meeste Christene woon, 
en die uitbreidende Christelike sake- 
belange en eiendomme wes van die 
poort. Ook hierdie poort is in 1948 
deur die Arabiere gesluit en na die be- 
vryding van die stad in 1967 deur 
Israel weer oopgestel. 

3. Die Damaskuspoort”: 

In Hebreeus genoem ,,Shaar She- 
chem”, seker die mees aantreklike 
poort uit die oogpunt van die kuns 
gesien. Dit word bestempel as 'n mo- 
nument van die werkmanskap van 
koning Suleiman se kunstenaars. Die 


My 


EE 


JERUSALEM:- Die sg. Herodespoort, 





ook genoem die Blommepoort, regoor 


die besige handelsarea in oos-Jerusalem. (Let op die vrugte). 


naam is gegee omdat die pad na 
Damaskus van hieruit loop. Die poort 
staan op die oorblyfsels van twee 
vroeëre toesange tot die stad. Die 
eerste poort wat hier gestaan het, 
was van Herodiaanse oorsprong, ter- 
wyl die tweede dateer uit die jaar 
135 na Christus toe dit die noordelike 
toegang was tot Hadrianus se ,Ro- 
meinse Jerusalem”, genoem Aelia Ca- 
pitolina. Volgens die sesde eeuse so- 
genaamde Madebakaart van Jerusa- 
lem, het hier 'n groot suil gestaan — 
vandaar die Arabiese naam ,,Bab el 
Amoud” — ,,Poort van die Suil”. 


4. Die ,,Herodes-Poort”: 


Regoor die moderne poskantoor van 
Jerusalem €n die besige kommersiële 
deel van Sjeik Jarrah, lê die soge- 
naamde Herodes-poort. Die poort het 
Sy naam gekry van die middeleeuse 
pelgrims wat in hierdie omgewing 
gesoek het na die huis van Herodes 
Antipas, wat deel gehad het aan die 
verhoor van Jesus. Alhoewel dit meer 
waarskynlik is dat Herodes gewoon 
het in die ou Hasmoneaanse paleis 
op die berg Sion, in die bo-deel van 
die stad, het die poort tos sy naam 
,Herodes-poort” behou. 


5. sStefanuspoort”: (Leeupoort): 
Sedert die middeleeue het Christe- 
ne die naam van die eerste Christen- 
martelaar, die diaken Stefanus, aan 
hierdie poort verbind. Daar was 'n 
tradisie wat hulle daartoe gelei het, 
dat dit vlak buite hierdie poort was, 
waar Stefanus, in die teenwoordigheid 
van Saulus (later Paulus), tot die 
dood toe gestenig is. Maar die poort 
het ook `n ander naam gekry, die 
sLeeupoort” as gevolg van die twee 
uitgekapte reliëfbeelde van twee leeus 
aan weerskante van die toegang, sim- 

bool van die wapenskild van Sultan 
Beybars. Die Arabiere het ook nos 
'n derde naam aan die poort verbind 
en dit genoem ,,Bab Sittna Mariam”, 
wat beteken ,,Poort van die heilige 
Maria”, omdat die pad wat deur hier- 
die poort loop, ook lei na die soge- 
naamde graf van moeder Maria. Ek 
het net terloops daaraan gedink dat 
die pous nog in 1950 as dogma afge- 
kondig het dat Maria se liggaam nie 
verderwing kon sien nie, maar dat sy 
lewendig opgevaar het na die hemel! 
Hoe nou gemaak wanneer dogma en 
tradisie lynreg teenoor mekaar te 
staan kom? 


6. Die ,,Mispoort”: 


Dit is die naaste stadspoort wat lei 
na die sogenaamde Klaagmuur of 
westelike muur en berg Moria, die 
tempelplein. Dit is so genoem omdat 
van oudsher die afval van die stad 
deur hierdie poort vervoer is na die 
buitedele van die stad, buite die mu- 
re. 


7. Die ,,Sionspoort”: 


Die weg hierdeur lei na die berg 
Sion. Arabiere noem dit ook ,,Bab en 
Nabi Daoud”. (Poort van Dawid die 
profeet”), omdat dit toegang verleen 
tot die tradisionele sogenaamde graf 
van Dawid. In 1949 is hier `n gat deur 
die poort geblaas, met plofstof, om 
die besette Joodse kwartier te bereik, 
een van die merktekens van oorlog 
wat aan die stadsmuur aangebring 
is. Herstelling is onderneem na die 
Sesdaagse oorlog van Junie 1967, al- 
hoewel sommige merktekens doelbe- 
wus nie herstel is nie — sodat Jeru- 
salem se geskiedenis ook in sy mure 
ingeskryf kon word. 


] Na volgende bladsy 


JERUSALEM SE 
POORTE 


[7] Vervolg van vorige bladsy 
8. Die ,,Gouepoort”: 


Staan mens op die Olyfberg, dan 
kyk jy af direk teen die geslote ,Goue- 
poort”. Alhoewel die oorgrote deel 
van die huidige mure en poorte van 
die stad dateer uit die dae van koning 
Suleiman die Grote (1538-1541), het 
ons hier tog met 'n ouer poort te doen. 
Dit vorm as'tware 'n deel van die 
berg Moria-tempelkompleks en is 
kennelik 'n sewende eeuse Bizantynse 
struktuur. Dit word vertel (tradisie) 
dat die monolitiese pilare van die 
poort aan koning Salomo geskenk 
is deur die koningin van Skeba. Ook 
word vertel dat Jesus se triomfante- 
like intog in Jerusalem deur hierdie 
hek plaasgevind het. Die Arabiere het 
die poort in die jaar 810 na Christus 
toegemessel. Waarom? Ons gids weet 
te vertel dat die Messias, wanneer Hy 
eendag sal kom, juis vanuit die oos- 
telike kant waar die hek geleë is, 
Jerusalem sal wil binnekom. Om Hom 
te verhinder, te versper in sy koms, 
is die hek toegemessel, en boonop 1ê 
die onreine grond van graf op graf 
vlak voor die hek, waaroor Hy tog nie 
sal saan nie! Waar kom die gids aan 
hierdie verhaal? Is dit werklik van 
Arabierse oorsprong? Ek het dit nie 
gekontroleer nie. Maar daar is iets 
anders: Die profeet Esegiël (Hookstuk 
44:1-3) profeteer soos volg: ,,Toe het 
hy my teruggebring na die buitenste 
poort van die heiligdom wat na die 
ooste kyk: en dit was gesluit. En 
die Here het vir hom gesê: Hierdie 
poort moet toegesluit bly dit, mag nie 
oopgemaak word nie, en niemand mag 
daardeur ingaan nie, omdat die Here, 
die God van Israel daardeur ingegaan 
het, daarom moet dit sesluit bly”. Die 
uitleg van hierdie verse laat ons daar. 
Dis egter merkwaardig! 

In jou gees sien mens steeds die 
mure en poorte van Jerusalem lank 
nadat mens weer terug is in jou va- 
derland. Dan kom die mooi Psalm 24, 
wat jy aan moedersknie geleer het, 
weer na vore: ,,Hef op julle hoofde, 
0 poorte, dat die Erekoning kan in- 
gaan”. 

Totius het dit so verklank: 


Verhoog, o poorte, nou die boog; 
want Hy klop aan die Erekoning! 
Wie is die Vors, vol majesteit? 
Die Heer, geweldig in die stryd — 
Dis Hy wat optrek na sy Woning. 
Rys op, 0 poorte en deurel Rys! 
Wie is die Vors wat dit kom eis? 
Hy wat oordek met roem en ere, 
sy tien en tien maal duisend tel 
as Hy sy leërsorde stel — 

Hy is die Vors en Heer der herel” 


En tog, Jerusalem wag nog steeds 
op die Erekoning, die Messias. Toe 
Hy na sy eie mense gekom het, het 
hulle Hom nie geken nie, nie aange- 
neem nie nie, maar gekruisig! Wat 
'n ironie? oOo 


'n Bus vir ons Weeshuis 


Die kerkraad van die gemeente 
Krugersdorp-Oos koester lankal die 
ideaal dat daar `n groot en doeltreffen- 
de bus vir die Jac van Belkum-huis 
aangekoop sal word. Die kerkraad het 
toe die Direksie van die Weeshuis 
en ook die Kommissie van die Alge- 
mene Kerkvergadering met 'n bepaal- 
de voorstel genader. Die Algemene 
Kommissie is die gedagte goedgesind 
dat daar vir hierdie doel by elke ge- 
meente van ons kerk om `n bydrae 
aangeklop sal word. Die Direksie van 
die Weeshuis het ook aan die kerk- 
raad toestemming verleen om vir die 
doel van hierdie insamelingspoging ge- 
bruik te maak van die W.O.-nommer 
van die Weeshuis. 


Verder kan ons ook vermeld dat die 
Ringe van Krugersdorp en Losberg 
ook vir hierdie doel 'n groot kermis 
beplan op die terrein van die Wees- 
huis vir iewers in Mei vanjaar. Die 
presiese datum sal later aangekondig 
word. 


Ons het, gedagtig aan die tere plek- 
kie wat hierdie kinders in die harte 
van ons mense inneem, die vrymoe- 
digheid om elke gemeente en lidmaat 
van ons kerk, en ook elke oud-inwoner 
van die Weeshuis en elke vriend van 
hierdie inrigting te vra om 'n bydrae 
vir hierdie doel. U kan dit pos aan 
die kassier, Nederduitsch Hervormde 
gemeente Krugersdorp-Oos, Posbus 
314, Krugersdorp. 1740. Indien u meer 
inligting benodig, kan u skakel met 
die predikant of skriba van die ge- 
meente. 


Dit is miskien nodig dat ek ook 
hier een en ander sal sê oor waarom 
So `n voertuig benodig word. Die be- 
langrikste rede is heel eenvoudig. 
Die Weeshuis besit nie So 'n voer- 
tuig nie, en dit kos baie om so iets, 
aan te skaf en te onderhou. Verder 
moet ons aan die Weeshuis dink as 'n 
huis, `n huisgesin van ongeveer 200 
kinders. Hierdie huisgesin moet soos 
enige ander huisgesin by bepaalde 
geleenthede vervoer word. As dit reën, 
moet hulle by die skool besorg en 
gaan 'haal word. Hierdie huisgesin 
moet verder soos enige ander huisge- 
sin, van tyd tot tyd `n uitstappie on- 
derneem en 'boweal, gereeld in die 
kerk kom. Tans moet vir al hierdie 
vervoer 'betaal word. Die gemeente 
Krugersdorp-Oos staan self in vir die 
vervoer van hierdie huisgesin na die 
kerk. Daarom kan ek dit hier gebruik 
vir illustrasie doeleindes. Dit beloop 
R30 per Sondag om hierdie kinders 
net eenmaal per Sondag in die ere 
-diens te besorg. Oor 'n jaar gereken, 
word dit nogal 'n aardige bedraggie. 
Die gemeente het nog altyd hierdie 


uitgawe met vreugde aangegaan en het 
ook nie die geringste beswaar om dit 
ook verder te doen nie. Daarom het 
ek ook gestel dat ek dit alleen maar 
noem by wyse van illustrasie. Dit dui 
duidelik die behoefte aan wat daar 
by die Weeshuis aan eie doelmatige 
vervoer bestaan. 


Verder wil ek dit noem dat 'n bus 
waarskynlik teen 'n goeie afslag be- 
kom sal kan word. Maar nou sal ons 
ook nie wil sien dat die bus met 
verloop van tyd `n ekstra las vir die 
Weeshuis word nie. Daarom be-oog 
ons om `n bedrag in te samel wat 
heelwat hoër is as die aankoopprys 
van 'n bus, sodat die onderhoudskoste 
as geheel, of dan minstens die groot- 
ste gedeelte daarvan, uit die restant 
van die fonds verhaal kan word. 

Ons plaas hieronder 'n lys van by- 
draes wat reeds deur die kerkraad 
ontvang en oorbetaal is. Namens die 
kinders van hierdie huisgesin sê ek 
dankie aan al die gemeentes, persone 
en instansies. 


Gemeentes: 


Florida: Gemeente R5,50, 
Kategese R30,00, Diakonie 


R10,00 R105,50 
Roodeoort 250,00 
Newlands 220,00 
Edenvale Gemeente R100,00 

Kategese R20,00 120,00 
Magaliesburg 500,00 
Springs Diakonie 100,00 
Elsburg 100,00 
Ringsjeugraad van Zuurfon- 

tein 500,00 
Tsumeb: Gemeente R30,00, 

Kategese R20,00 50,00 
Krugersdorp-Wes Kategese 120,00 
Otjiwarongo 25,00 
Ring van Krugersdorp 50,35 
Primrose 116,00 
Krusersdorp-Noord 228,64 


Krugersdorp-Oos: 
Gemeente R1 500,00 Konserte 
Oudl. D. Prinsloo R60421 2 104,21 


Persone: 

L. M. Coetzee Noordrand 37,20 
J. M. Visser Roodepoort 3,60 
E. H. Gouws Krugerdorp-Oos 100,00 
G. H. Rautenbach Krugersdorp- 

Oos 8,00 
J. H. van Staden Krugersdorp- 

Oos 2,00 
Donasie 10,00 
TOTAAL R4 720,50 


Die totale bedrag (sommige bydraes 
is direk aan die Weeshuis gestuur) 
beloop reeds meer as R8 000,00. 

C. J. MANS 

SENDING: 


Die Kersteningsgeskied enis van die Hervormde 


kerk 


(Vervolg van Februarie uitgawe) 


3. Die Begin van die Hervormde Kerk 
se Kersteningswerk in Natal. 


In Natal het die Afrikaanse kerk 
in die vorige eeu nou verbonde aan 
die Kaapse Ned. Geref. Kerk gebly. 
Sedert 1914 het baie Afrikaners as 
spoorwegwerkers en polisie uit Trans- 
vaal na Natal verhuis. Ds. A. R. Smit 
is in 1990 deur die Ned. Geref Kerk 
in Natal gestel as leraar van hierdie 
intrekkers. Sy gemeente het binne 18 
maande van sewentig gegroei tot 380 
lidmate. Daar was egter van die begin 
af haakplekke tussen ds. Smit en die 
Ned. Geref. Kerk. Hierdie probleme 
het gelei tot die stigting van die Ned. 
Herv. Kerk van Natal in Desember 
1921. Die aand met die stigting het 
oudl. C. J. Malan soos volg gespreek: 
,70 Jaren geleden is de Ned. Her- 
vormde Kerk hier geplant seweest te 
Pietermaritzburg, door onze vaderen. 
In die dagen waren er ook moeilik- 
hede die oorzaken waren dat de naam 
van de Ned. Herv. Kerk hier in Natal 
uitgeveegd werd, opmerklik is dat na 
70 jaren, veitelijk in ballingschap ge- 
weeste te zijn, de Ned. Herv. Kerk 
opnieu haar plaats inneemt hier in 
de oude Hoofstad van Natal.” 

Nadat die Ned. Herv. Kerk van 
Afrika hierdie hele aangeleentheid 
noukeurig ondersoek het, is die Ned. 
Herv. Kerk van Natal toegelaat op die 
1ste Februarie 1925 om offisieel inge- 
lyf te word by eersgenoemde kerk 
onder leiding van ds. L. E. Brandt. 

Op 29 April 1923 het 'n geleerde, 
bekwame en koersvaste Zulu, Andrew 
Mlaba, met sy kerkmense op 'n alge- 
mene vergadering weggebreek van die 
Free Church of Scotland. Die proble- 
me met die Skotse Kerk was die vol- 
gende: 

Die onwettige gebruik van ongeor- 
dende persone vir werk wat georden- 
de persone vereis, byvoorbeeld die be- 
diening van Sakramente. 

Die ongeordende persone is onbe- 
voeg omdat hulle nie die nodige op- 
leiding daartoe gehad het nie. 

Daar is ook onsewensde persone on- 
der die ongeordendes. 

As ons onthou aan die een kant dat 
Mlaba in sy jeug Afrikaans as huistaal 
geken het. Engels goed magtig was, 
in sy jeug standerd ses geslaag het, 
timmermansambag geleer het, jare 
Sondagskoolonderwyser en onderwy- 
ser in hande-arbeid aan `n sending- 
skool was en daarna opgelei is as pre- 
dikant — dus 'n fyn ontwikkelde en 
godsdienstize mens en aan die ander- 


kant die feit dat bogenoemde ernstige 
probleme langdurig was met besware 
geopper sonder reaksie, kan die af- 
skeiding begryp word. 

Mlaba het aansluiting by die Ned. 
Herv. Kerk van Natal gesoek nadat 
hy van dié kerk in die pers gelees 
het en van die Christelike gees daarin 
verneem het. Ds. Smit se kerkraad 
het die saak op 22 Januarie 1923 oor- 
weeg en ,,een zendings Kommissie ge- 
kozen, die zaken moest onderzoeken. 


DR. H. G. VAN DER WESTHUIZEN 





Deze Kommissie heeft daarop Mlaba 
gelegitimeerd als Naturellen Leraar 
der Kerk. Op 23 April `23 heeft deze 
Zendings Kommissie een vergadering 
met de Zulu gemeente gehad, waar 
unaniem besloten is haar zendings- 
werk te stellen onder de Ned. Herv. 
Kerk van Natal. Daarop is de Zen- 
dingskerk gesticht onder de naam: 
Zulu Hervormde Zendingkerk van Na- 
tal, Gemeente Lufafa”. 

Die verslag wat die Kommissie van 
die Algemene Kerkvergadering op 
sterkte van dr. Fourie se ondersoek 
voorgelê het, het aan die Algemene 
Kerkvergadering, 1928, gestel. ,,Gerui- 
me tyd later (na die afskeiding van die 
Evangelist Mlaba in die koerant van 
die Ned. Herv. Kerk .. .” Tog blyk dit 
uit die datums en uit die inhoud van 
Mlaba se brief aan ds. Smit dat die 
offisiële skriftelike afskaiding (29 
April 1923) ses dae n4 die stigting 
(23 April 1923) van die ,,Zulu Her- 
vormde Zendingkerk van Natal, Ge- 
meente Lufafa” was. Uit die brief 
van Mlaba blyk ook dat daar v6é6r die 
offisiële skriftelik- afskeiding reeds 
onoffisiële kontak met die Ned. Herv 
Kerk van Natal was: ,We have long 
been considering this step for reasons 
of conscience which we have stated to 
the Free Church and also to vou and 
your church...” Die praktiese afskei- 
ding kon miskien ,,geruime tyd” vroe- 
ër gewees het. 

Op 13 Mei 1923 is Mlaba in die 
teenwoordigheid van sy gemeente aan 
die Lufafa ,,deur oplegging van hande 
deur die weleerw. here Smit en Ros- 
Souw ingeseën tot hulle wettige herder 
en leraar, en is hom verder deur die 
aktuaris van die Nederduitsch Her- 
vormde Kerk van Natal die akte van 
bevestiging tot naturelle leraar uitge- 
reik in 

Die sendingkommissie van die Ned. 
Herv. Kerk van Natal ,heeft .. . het 
werk onder de zulw's georganiseerd 
als een zelfstandige kerk, onder toe- 
Zicht, regeling en rapport van die 
Ned. Herv. Kerk van Natal”. 

Die werk het goed gevorder deurdat 
,de Kaptein Magitigiti .. . 'n schrifte- 
like toestemming gegeven (heeft) aan 
de Hervormde Kerk van Natal om 
zendingwerk in zijn gebied te doen en 
heeft zichzelf ook laten doopen”. 

Die Zulu gemeenskap was op hierdie 
tydstip tussen drie- en vierhonderd 
lidmate sterk. Die verdere uitbreiding 
was onderhewig aan die inlywing van 
die Ned. Herv. Kerk van Natal in die 
Ned. Herv. Kerk van Afrika en wat 
laasgenoemde met die sending sou 
maak. Baie het gehuiwer om aan te 
sluit in onsekerheid omtrent die status 
van hulle kerk. 

Op 26 Junie 1925 kom die volgende 
beskrywingspunt van die kerkraad 
van Pietermaritzburg ter sprake op 
die Algemene Kerkvergadering: ,,De 
Hoog Eerw. Alg. Kerkvergadering 
overwege de wenselikheid om die 
sendingswerk onder Zulus in Natal 
wat deur die Ned. Herv. Kerk van 
Natal gedoen is, oor te neem”. 

Nadat ds. Smit die beskrywingspunt 
toegelig het en veral nadruk op histo- 
riese ontwikkeling van die werk daar 
gelê het, en ook aanbeveel het dat 'n 
ondersoek deur die kerk ter plaatse 
ingestel behoort te word, is besluit: 
,Aan de Algemene Kommissie zal op- 
gedragen worden om voor de volgende 
Algemene Kerkvergadering 'n grondge 
onderzoek daaromtrent in te stellen 
en rapport daarover uit te brengen”. 

Die sendingskommissie wat boge- 
noemde ondersoek vir die Algemene 
Kommissie sou doen, was: Ds. Van 
Belkum, dr. Fourie, ds. Oosthuizen, 
brs. Reyneke en Chris Joubert. Dr. 
Fourie sou self na die sendingveld vir 
ondersoek gaan. 

Daar was wel teenstand in die be- 
sprekines op hierdie Algemene Kerk- 
vergadering en die volgende persone 
het ook hulle teenstem teen die be- 
sluit aangeteken: Brs. V. Manen, Ester- 
huizen, Marnewick, Ras, Venter, Wil 
lemse, J. G. Steyn, G. Engelbrecht, 
Delport, G. P. J. van Vuuren. 


Na hierdie Algemene Kerkvergade- 
ring was daar ook verbreide misver- 
stand aangaande die besluit sodat die 
Kommissie van die Algemene Kerk- 
vergadering dit nodig gevind het om 
die notule in Die Hervormer 15 Maart 
1926, te publiseer. 


Intussen, nadat die Ned. Herv. Kerk 
van Natal ingelyf is by die Ned. Herv. 
Kerk van Afrika en v66rdat die kerk 
in 1928 kon besluit, het ds. Smit self 
die sendingsaak in stand gehou. So 
skryf hy byvoorbeeld op 1 Oktober 
1926 `n brief aan evangelis Obed 
Myaka, per adres M. Bronkhorst, 
Weenen, ter antwoord op Myaka se 





versoek, gedateer 29 September, dat 
ds. Smit na Weenen moet kom. Ds. 
Smit antwoord dat hy nie tyd het om 
na Weenen te gaan nie en ook nie in 
die werk van 'n ander kerk mense mag 
afrokkel nie. Verder verwys ds. Smit 
Myaka na Mlaba en beskryf die heer- 
sende situasie: ,,Intussen is dit aan 
Rev. Andrew Mlaba opgedra om aan 
te gaan met die werk te organiseer en 
moet hy aan my van tyd tot tyd ver- 
slag doen. Af en toe gaan ek ook daar- 
heen om te sien hoe die werk vorder. 
Die Nederduitsch Hervormde Kerk het 
nog nie met sendingwerk begin nie 
en wat en hoe sy in die toekoms te 
werk sal gaan, is nog 'n saak wat 
oor twee jaar op die Sinode besluit 
sal moet word. Ons voel oortuig dat 
die Sinode die werk sal oorneem . . .” 


Behalwe ds. Smit se persoonlike 
aandag aan die saak, het dr. Fourie 
as 'n skakel in hierdie tyd gedien. Hy 
het in opdrag van die Algemene Kom- 
missie, in November 1925 besoek af- 
gelê aan die Lufafa in Natal om onder- 
soek in te stel. Van hierdie besoek 
het dr. Fourie skriftelik verslag ge- 
doen. In hierdie verslag stel dr. Fourie 
onder andere: ,,.. . Hun verlangen is 
niet zozeer om een blanke zendeling 
of prediker te hebben, maar alleen 
erkenning en dan een opleiding van 
Naturellen evangeliste, omdat het 
werk voor Mlaba alleen te groot zal 
worden. Zij erkennen volmondig 
blanke toezicht nodig te hebben en 
willen onder geen ander toezicht staan 
dan van de Ned. Herv. Kerk.” 

Maar dr. Fourie het ook self op die 
vergadering van die Algemene Kom- 
missie op 27 Julie 1926 mondelinge 
mededelinge gedoen: ,, . . . dat nie 
mand van de Zulu gemeente om gelde- 
like steun gevraagd heeft...” 


Op die 27ste Januarie 1927 het die 
Algemene Kommissie weer vergader 
en 'n brief van dr. Fourie behandel 
aASOOk 'n brief van Mlaba gerig aan 
dr. Fourie. Mlaba vra daarin of dit nie 
moontlik is dat vir die tussentyd tot- 
dat die Algemene Kerkvergadering sit, 
'n predikant tydelik benoem kan word 
deur die Algemene Kommissie om toe- 
sig te hou. ,Mlaba denk nie, dat dit 
eenig bezwaar zal geven, omdat by hen 
ook een besluit genomen is, dat geen 
blanke persoon lid van hun kerk kan 
Zyn, evenals geen lid van hun kerk 
een lid van de Ned. Herv. Kerk van 
Afrika kan worden. Zy stemmen ge- 
heel in met art. II van onze Kerkwet 
inzake gelykstelling.” 


Die Algemene Kommissie het hier- 
die tydelike reëling egter nie getref 
nie, ,omdat de opdracht alleen was 
een grondig onderfzoek in te stellen. 
Of onze Kerk toezicht zal houden is 
een zaak, waarvoor deze Vergadering 
(Alg. Kerkverg. 1928) zal moet be- 
sluiten”. Wel het die Kommissie van 


die Algemene Kerkvergadering in 
Januarie 1927 dr. Fourie gevra ,,om 
tydelik als tussenpersoon te willen 
optreden tussen de Zulu gemeente 
en de Alg. Kommissie, tot wien bei- 
de partyen zich kunnen wenden als 
Zzy raad of inlichtingen willen vragen”. 
Die Algemene Kommissie het dit ge- 
doen omdat dit ,,in belang van een 
grondig onderzoek Zou zZyn”. 


In 1927 is dr. Fourie weer 'n keer, 
op versoek van Mlaba, na die Zulu- 
gemeente, nadat Myaka met `n aantal 
lidmate van die N.G. Kerk sending 
te Weenen by Mlaba aangesluit het. 
Verder is in Mlaba se gemeente nog 
'n evangelis uit die ouderlinge aange- 
stel ,,omdat het werk zoo uitgebreid 
werd”. 


Op 3 Junie 1928 het dr. Fourie weer 
'n brief aan die Algemene Kommissie 
geskryf waarin hy dit benadruk ,,dat 
de Zulugemeente absoluut tegen ge- 
lijkstelling is. Zy willen zicht niet 
met onze kerk vermengen of afgevaar- 
digden naar onze Vergaderingen stu- 
ren.” 


Die Kommissie van die Algemene 
Kerkvergadering het hulle rapport 
uitgebring op die Algemene Kerkver- 
gadering van 1928: ,,Uw Kommissie 
heeft het voorrecht om Dr. H. C. M. 
Fourie bereid te vinden persoonlik 
daarheen te gaan. De Vergadering zal 
het met ons eens zyn, dat Dr. Fourie 
met zyn uitgebreide kennis van Natu- 
rellen zaken, zeker een van de be- 
kwaamste personen voor zulk een on- 
derzoek is”. 


Hierdie verslag se aanbeveling kan 
in die volgende woorde vasgestel word: 
,Zy (die Zulugemeente) laten het 
volkomen in handen van de Algemene 
Vergadering om te bepalen hoedanig 
die verhouding en het toezicht zal 
wezen en zullen geduldig afwachten, 
totdat dit bepaald is. Als de Algemene 
Vergadering dit zal afwyzen, zullen zij 
zeer waarschynlik andere stappen 
nemen, want zoo los willen zij niet 
staan. Dit zal voor hen echter een 
groote teleurstelling wezen, want zij 
stemmen volkomen in met de Her- 
vormde organisatie en beginselen en 
Zy zyn al moe voor al de wonderlike 
zendingsmethoden, die door andere 
Kerken onder hen in praktyk gebracht 
worden”. 


Op die Algemene Kerkvergade- 
ring van 1928 het die volgende be- 
skrywingspunte oor sending gedien: 

103. Hierdie Algemene Vergade- 
ring spreek haar gevoelens uit teen 
deelneming deur die Ned. Herv. Kerk 
aan Sendingwerk onder Gekleurdes 
en Naturelle in Suid-Afrika — Kerk- 
raad van Potgietersrust. 


s104. Wij verzoeken de Alg. Ver- 
gadering om de Zendingszaak uit te 
lossen en geheel en al te verwijderen 


uit onze Ned. Hervormde Kerk van 
Afrika en zich niet verder te bemoeien 
met de Zoeloes van Natal. — Verzoek- 
schrift van Brs. W. J. Basson, C. J. 
Basson en D. M. J. Wolmarans, leden 
van de gemeente Standerton. 

105. Hierdie Alg. Vergadering word 
beleef dog dringend versoek vir goed 
'n end te maak aan die Sendingbe- 
drywigheid in die Hervormde Kerk 
deur wetgewing. — Versoekskrif van 
Brs. J. H. Greyling, P. S. Botes, J. P. 
J. Greyling, N. S$S. Grobler en eBn 
Greyling, lede van Sukkelaar, gemeen- 
te Bethal.” 

Aan die een kant het `n mens dus 
die grote verwagting van die Zoeloes 
oor 'n klein bietjie verantwoordelik- 
heid oor hulle van die blanke gemeen- 
te se kant, en aan die anderkant is 
daar slegs tekens van onwil sover dit 
beskrywingspunte betref. 

Sodat daar 'n eenheidsrapport voor 
die Algemene Kerkvergadering gelê 
kan word, behandelende die beskry- 
wingspunte én die verslag van die 
Algemene Kommissie, het die vergade- 
ring 'n kommissie benoem bestaande 
uit J. H. Joubert, T. F. J. Dreyer, P.A. 
Ras, J. H. Steyn en F. W. C. Buiten- 
dag. 

Hierdie kommissie kon nie eenstem- 
migheid oor die saak bereik nie en 
het toe 'n meerderheidsrapport en 'n 
minderheidsrapport ingedien. Die 
meerderheidsrapport is opgestel deur 
al die lede minus oudl. J. H. Joubert 
van Rustenburg wat die minderheids- 
rapport opgestel het. 

Die meerderheidsrapport beveel aan 
dat die Alg. Kom. se verslag ter in- 
ligting aan die vergadering gelees 
word; dat beskrywingspunte 103 en 
104 aangeneem word; dat die tyd nog 
nie ryp is nie en sending nou twee- 
drag, twis en skeuring kan veroorsaak. 
Die minderheidsrapprt daarenteen be- 
veel aan ,,dat een Voogdyskap oor 
die Soeloe gemeente in Natal, deur 
onse kerk sal aanvaar word, maar So- 
veel moontlik sonder geldelike steun 
van onse kerk”. 

Toe hierdie saak ter bespreking 
kom het baie hewige diskussies plaas- 
gevind en groot teenstand is geopen- 
baar. 

Ds. Prinsloo stel voor: ,Die verga- 
dering besef ten volle dat dit haar 
roeping is die Evangelie verkondiging 
uit te brei”. Vir die voorstel stem 51 
en 20 daarteen. 

Dr. Fourie stel voor: ,,... Die kerk 
sien in die gegewe omstandighede dat 
sy tyd nog nie gekom het nie, om 
sig besig te hou met uitwendige sen- 
ding nie. Maar hierdie vergadering 
laat dit vry aan persone wat voel vir 
die saak om buite die kerk om, en dus 
nie offisieel nie, sending te behartig”. 
Vir hierdie voorstel stem 39 voor en 
34 teen. 


[7] Vervolg op bladsy 22 

UIT GEMEENTES 


Nos 'n nuwe Kerkgebou: Pretoria-Tuine 


Die direkte voorgeskiedenis van 
Pretoria-Tuine lê in die streek wat 
bekend staan as die Moot, en wel wes 
van die Apiesrivier. Die suidelike 
grens is aan Daspoortrand, en die 
noordelike Magaliesberg, of, in die 
woorde van een van die eerste predi- 
kante, dr. C. H. Rautenbach toe hy 
as besoeker by 'n Ringsvergadering 
'n paar woorde gesê het: ,,Die kom 
van Daspoortrand in die suide en die 
kruin van Magaliesberg in die Noor- 
de.” 





C. J. VILJOEN 





Kerkgeboue was baie lank `n groot 
probleem in hierdie geweste, en die 
lidmate was van af die vroeëre dae 
gewoond daaraan om hulle in dié ver- 
band met die minimum te behelp. 
'n Ou sink bioskoopsaal was bv. lank 
goed genoeg totdat die eerste ge- 
meente, Noordwestelike Pretoria 'n 
sierlike nuwe gebou op 2 April 1948 
in gebruik kon neem, `n dag langer 
as 9 jaar na die afstigting van Noor- 
delike Pretoria. 


Daar was snelle uitbreiding in hier- 
die gebied en op 21 Maart 1965 stig 
Pretoria Tuine as 'n derde gemeente 
van Noordwestelike Pretoria af, sodat 
daar altesaam vier gemeentes wes van 
die Apiesrivier was. (Later stig ook 
Magaliesmoot as 'n vyfde af.) Pretoria- 
Tuine soek toe weer 'n saal, en kry 
een by die Laerskool Tuine, waar 
die gemeente gereeld byeengekom het 
vir iets minder as 9 jaar. Die besluit 
om 'n eie kerk te bou het sommer 
gou gekom, want die gemeente was 
ywerig en het hoog gemik. Maar in 
die praktyk wou niks gou gaan nie. 
Dit was asof elke stap met moeite 
geneem moes word. Met taaie volhar- 
ding is elke struikelblok egter uit die 
weg geruim deur 'n geduidige kerk- 
raad en 'n hardwerkende boukommis- 
sie. Die grond is uiteidelik in 1969 
bekom en die bouwerk het in April 
1972 begin en is in Januarie 1974 
voltooi. 


Die argitek is mnr. Pieter Smal, en 
met hierdie kerk met sy besondere 
ontwerp het die Nederduitsch Her- 
vormde Weeshuisbouers hulle sewe ea 
vyftigste kerkgebou voltooi. Die struk- 
tuur van die kerkgebou is sodanig 
dat dit 'n uitdaging gebied het aan 
mnr. J. Steward van die Weeshuis- 
bouers en sy manne. Daar was dan 
ook genoeg probleme, maar met vin- 
dingrykheid is elkeen uitgeskakel tot- 
dat die gebou op 26 Januarie 1974 





Ouderling G. D. de Beer plaas die kanselbybel tydens die plegtigheid van die 


inwyding. Hy word bygestaan deur ouderlinge J. J. Pieterse en J. N 


Steyn. 


Die kansellap met die alfa en omega teken is geweef deur mevrou professor 
E. S. Mulder. 


in gebruik geneem is, in teenwoord'g- 
heid van die grootste skare mense wat 
die gemeente nog bymekaar gehad 
het. Normaalweg bied die kerk sitplek 
aan 400 mense, maar die geleentheid 
het getoon dat daar heelwat meer as 
600 kan sitplek kry. 


'n Kerkgebou is ook iets waarmee 
'n gemeente in sigbare gestalte be- 
tuig dat hulle glo. 'n Gemeente rig 
nie 'n fabriek op nie, ook nie 'n hotel 
nie, maar 'n kerkgebou waarin God 
gedien en verheerlik word, waarin 
Gods Woord en sy sakramente `n 
groep mense bou en vorm tot `n 
tempel van God. Dit was ook die 


KERSTENINGSGESKIE- 
DENIS 


[7] Vervolg van vorige bladsy 


Die minderheidsrapport het geen 
stem gekry nie. 


Hier het ons dus die situasie dat 
die Ned. Hervormde Kerk van Afrika 
nie na `n sendingveld hoef te soek 
nie, maar een het wat homself aan- 
bied; nie 'n braakland hoef te onder- 

strekking van die prediking tydens 
die ingebruikneming van die gebou 
deur prof. J. 1. de Wet (1 Kor. 3:16). 
By die geleentheid het die jarelange 
skriba van die gemeente, ouderling 
G. D. de Beer, die Bybel op die 
kansel geplaas. 


oOo 





Ons word nie geregverdig deur te 
doen wat regverdig is nie, maar om- 
dat ons geregverdig is, doen ons wat 
regverdig is. 

— Luther. 


neem nie maar `n veld, vroeër van 
die Skotse en later van die Ned. Herv. 
Kerk van Natal, net te betree; nie sen- 
ding hoef te doen nie, maar net be- 
skerming en opsig uit te oefen. Die 
kerk was nie bereid om dit offisieel te 
doen nie, maar het wel sanksie daar- 
voor aan lidmate verleen. Daarna het 
die Nederduits Hervormde Sending- 
genootskap op 7 November 1929 ont- 
staan. 


(Word vervolg) 


VROUERUBRIEK ..... 


Hervormde Predikantsvroue in Suid-Afrika vanaf 1652 


92. Rykje van der Byl, (tweede egge- 
note van ds. Arnoldus Mauritius 
Meiring. 


let Land van Waveren”, die teens- 
woordige 'Tulbaghvallei of 'Tulbagh- 
kom, geleë tussen die Ubidgua- en die 
Witsenberge, is deur goewerneur 
Willem Adriaan van der Stel vernoem 


H. M. REX 


na een van die destydse vooraan- 
staande Amsterdamse families. Die 
eerste blanke nedersetters is op 31 
Julie 1700 na die Land van Waveren 
gestuur om daar te gaan woon en as 
boere 'n bestaan te maak. `n Korpo- 
raal en ses soldate het die koloniste 
daarheen vergesel en die militêre pos 
wat sodoende daar tot stand gekom 
het, het tot in 1743 voortbestaan om 
as beskerming teen allerlei gevare te 
dien. Aanvanklik het die mans voor- 
uitgegaan om voorsiening vir huisves- 
ting te maak. Weens die onbegaanbaar- 
heid van die paaie en verskillende 
ander probleme was dit vir geruime 
tyd nie moontlik om in die godsdiens- 
tige behoeftes van die gemeentelede 
te voorsien nie. 'Toe goewerneur-gene- 
raal Van Imhoff in 17438 Op sy reis 
na Batavia aan die Kaap vertoef 
en van die geleentheid gebruik ge- 
maak het om 'n uitgebreide reis 
deur die Kaapse nedersetting te 
maak, het sy waarnemings oor die 
godsdienstige toestand van die veraf- 
wonende gemeentelede daartoe gelei 
dat hy op 14 Februarie 1743 in 'n 
vergadering van die Politieke Raad 
gesê het dat hy ,met verwondering 
en Leetweesen hadde ontwaard hoe 
wijnig werk aldaar van de Publicguen 
Godsdienst wordt gemaakt, en soo ook 
in welke grootte sorgelooshijd en on- 
weetenhijd een groote gedeelten der 
buijten Luijden in dien opzigt leeven, 
zich aan den godsdienst wijnig of niet 
bekreunende, moogen dat het aldaar 
eerder na eene versameling van blinde 
heijdenen als naar eene Colonie vaa 
Europeërs en Christenen komt ge- 
lijken.” 

Die goewerneur-generaal het op 'n 
verbetering in toestande aangedring 
en die saak ook met di. Le Seuer en 
Van Gendt, die destydse Kaapse pre- 
dikante, bespreek om vas te stel wat 
die oorsake van die vervalle toestand 
van die openbare godsdiens was en 
wat hulle aan die hand kon gee om 
die toestand te verbeter en die uit- 
breiding van die evangelie in daardie 
geweste te bevorder. 

Die twee predikante het die ver- 
valle toestand op godsdienstige gebied 


Ds. Arnoldus Mauritius Meiring lê be- 
grawe voor die preekstoel van die eer- 
ste Tulbachse kerkgebou waarvan die 
bou voor sy indienstreding as predikant 
van die Land van Waveren 'n aanvang 
geneem en onder sy sorg tydens sy 
dienstyd voltooi is. Die kerkgebou, 
wat twee en 'n kwart eeue oud is, is 
van besondere historiese en argitekto- 
nies betekenis, en vorm 'n belangrike 
skakel in die geskiedenis van ons Kerk 
in Kaapland voor 1842. 


deels toegeskrywe aan ,de Luijheid en 
de aguaade opvoeding her bejaarde 
menschen”, maar die aandag veral ge- 
vestig op die uitgestrektheid van die 
buitedistrikte wat veroorsaak het dat 
die lidmate van Stellenbosch en Dra- 
kenstein te min geleentheid gehad 
het om die eredienste by te woon. 
Selfs vir mense wat die eredienste 
graag sou wou bywoon, was dit uiters 
moeilik om die lang en gevaarlike 
reise met primitiewe vervoermiddels 
oor swak paaie na die kerkplekke te 
onderneem. Gowerneur-generaal Van 
Imhoff het bygevolg daarop aange- 
dring dat daar nog twee nuwe ge- 
meentes gestig moes word en elkeen 
so spoedig moontlik van 'n predikant 
en 'n skoolmeester voorsien word. 


Die Politieke Raad het kort daarna 
besluit om gemeentes in die Swart- 
land en te Roodezand (die Land van 





Waveren) te stig. Laasgenoemde ge- 
meente sou dien ten behoewe van 
die koloniste wat hulle in die loop 
van die tyd aan die anderkant van 
die Riebeeckkasteelsberg, verder af 
in die Warme Bokkeveld en in die 
Breë- en Hexriviervallei gevestig het. 


Twee maande later, op 11 April 
1743, het die Politieke Raad verdere 
besluite in hierdie verband geneem 
en wel in die lig van die feit dat 
ds. Arnoldus Mauritius Meiring teen 
die einde van Maart 1743 met die 
rampskip, die Adrichem, in Kaapstad 
aangekom en daar afgestap het. Hy en 
sy moederlose kinders sou vir `n tyd- 
lank in Kaapstad vertoef voordat hul- 
le hul skeepsreis na Oos-Indië verder 
sou voortsit. Ds. Meiring, wat deur 
prediking in Kaapstad `n goeie in- 
druk op goew.-genl. Van Imhoff ge- 
maak het, is deur laasgenoemde oor- 
reed om nie verder na Oos-Indié te 
reis nie maar in Kaapstad te bly en 
as predikant van een van die twee 
nuwe gemeentes in diens te tree. Die 
uitnodiging is deur ds. Meiring met 
graagte aanvaar. 


Landdros Pieter Lourensz van Stel- 
lenbosch, wat ook in die vergadering 
van die Politieke Raad op 11 April 
1743 verteenwoordig was, is vervol- 
gens opgedra om tussen ,,het Roode 
Sant en vier en twintig Rivier bij de 
Kleine berg Rivier na een plaats om 
te sien, beguaam of aldaar een Kerk 
nevens twee wooningen de eene voor 
gezegde Predicant en de andere voor 
een Krankenbesoeker te constreeren 
en wijders de noodige schickingen 
te maaken en ordres te stellen dat 
voorz gebouwen na het voorgestelde 
oogmerk hoe eerder hoe liever met 
behulp en adsistensie der daaromtrent 
woonende landbouwers worden opge- 
maakt en voltooit.” Die benodigde 
boumateriaal, soos hout en ysterwerk, 
kon teen inkoopprys deur die Kom- 
panjie verskaf word. 


Daar is onmiddellik 'n daadwerklike 
begin gemaak met die noodsaaklike 
voorbereidings en die bouwerksaam- 
hede self. Reeds in Augustus 1743 
het die Kaapstadse Kerkraad aan die 
Klassis van Amsterdam geskrywe dat 
te Roode Zand in opdrag van gOeW.- 
genl. Van Imhoff ,,een Kerkje werd 
opgebouwt vermits zich daar een 
mooij getal menschen bevinden, die 
door hunne veraf wonentheijd van 
de twee andere Kerken in de Buiten- 
districten aldaar begaamlijk hunnen 
godsdienst zullen kunnen verrigten.” 


] Blaai om 

HERVORMDE 
PREDIKANTSVROUE 


O] Vervolg van vorige blasy 


Op 8 Oktober 1743 is die verkose 
ouderlinge Jacobus en Pieter Therond 
deur die Politieke Raad goedgekeur 
en uit 'n dubbeltal Jacobus du Preez 
en Gerrit van der Merwe tot diakens 
benoem. 

Ds. Meiring wat aanvanklik in Kaap- 
stad tydelik as predikant werksaam 
was, terwyl die werksaamhede aar 
die bou van 'n pastorie en kerkgebou 
te Roode Zand aan die gang was, het 
ongeveer ses maande na sy aankoms 
in Kaapstad met sy gesin na die Land 
van Waveren vertrek en sy intrek in 
die nuwe, gedeeltelik-voltooide pasto- 
rie geneem. Op 16 September 1743 het 
hy sy eerste erediens gehou, by watter 
geleentheid vier kinders gedoop is. 
Met die amptelike goedkeuring deur 
die benoemde kerkraadslede op 8 Ok- 
tober 1743 het die gereelde bediening 
van die nuwe plattelandse gemeente 
deur ds. Meiring 'n aanvang geneem. 
Ds. Meiring het sy predikantswerk op 
'n rustige, getroue en konsensieuse wy- 
se verrig en op die terrein van die ge- 
meentelike werk het hy kragtige lei- 
ding gegee. Hy was baie gesteld op 
die handhawing van goeie orde in die 
kerk en in die gemeente. Op die ver- 
gaderings van die Gekombineerde 
Kerkvergadering, wat as voorloper 
van die latere Algemene Kerkverga- 
derings van ons kerk beskou kan 
word en waarvan ds. Meiring ook as 
ampsdraer opgetree het, was hy `n 
man van invloed. Soos baie ander 
predikante voor en na hom, het ds. 
Meiring ook sy landerye gehad waar- 
op hy geboer het. 

Nadat ds. Meiring vir bykans tien 
maande die verantwoordelikheid vir 
die versorging van sy gesin in die 
nuwe gemeente op sy skouers geneem 
het, is hy op 19 Julie 1744 op onge- 
veer vyftigjarige ouderdom met Rykje 
van der Byl getroud. Sy is op 23 Mei 
1708 gedoop en was die agste kind 
van Pieter van der Byl (1660-1723), 
'n Seun van die stamouers van die 
Van der Byl-familie in Suid-Afrika. 
Sophia van der Byl, `n ouer suster 
van Rykje, wat op 15 Junie 1699 ge- 
doop is, is op 20 Junie 1723 te Stel- 
lenbosch getroud met ds. Lambertus 
Slicher, predikant van Kaapstad, later 
van Paarl. In Die Hervormer van Au- 
gustus word melding gemaak van dié 
huwelik. Ds. Meiring is op 23 April 
1757 te Tulbagh oorlede en sy vrou 
op 29 Junie 1781 sodat sy haar man 
met meer as 24 jaar oorlewe het. 

Uit die tweede huwelik van ds. 
Meiring is net een seun, Pieter op 
20 Junie 1745 gebore. As volwassene 


was hy werksaam as Kommissaris van 
Siviele en Huweliksake. Hy het eers 
in 1785, dit wil sê na die dood van 
sy moeder, in die huwelik getree en 
die vader van twaalf kinders geword. 
Die tweede en baie bekende vertak- 
king van die Meiring-familie in Suid- 
Afrika, wat 'n aantal predikante vir 
die Ned. Geref. Kerk opgelewer het, 
benewens argitekte, staatsamptenare, 
opvoedkundiges en boere, stam van 
Pieter Meiring af. Pieter Meiring, die 
enigste seun van Rykje van der Byl 
en ds. A. M. Meiring en Alberthoma 
Meiring, die enigste seun van ds. 
Meiring en Maria Werndley, was dus 
die stamvaders van die twee vertak- 
kinge van die Meiring-familie in Suid- 
Afrika. 


Oor die lewe van Rykje van der 
Byl en haar werk as predikantsvrou 
op Tulbagh vanaf 1744 tot 1757, die 
sterfjaar van ds. Meiring, het min 
bekend gebly. Volgens familie-oorle- 
wering was die gepaar baie gelukkig 
getroud en het sy op Tulbagh haar 
goed van haar taak as predikantsvrou 
gekwyt. Sy was blykbaar ook `n goeie 
moeder vir haar eie seun en die vier 
kinders van Maria Geertruida Wernd- 
ley. 


Op `n keer, voordat ds. Meiring op 
een van sy periodieke wekelange huis- 
besoeke in die buitewyke van sy uit- 
gestrekte gemeente vertrek het, het 
hy die tyd gevind om `n ingewikkelde 
patroon uit skrif saam te stel. Wan- 
neer die letters vanaf die middelpunt 
na enige rigting gelees word, lees 
dit as volg: ,Rijkje van der Bijl ge- 
denkt nu mijner.” Onderaan die stuk 
het ds. Meiring die volgende geskryf: 


,Gedenkt nu mijner, mijn lieve 
Rijkje van der Bijl, Uwer sal ook 
gedenken, daar ik voor een wijl. Myne 
afscheid neem, en eensaam naar gees- 
tig droewig swerk. O Hemel! help 
mij toch, en geleid mij op mij werk. 


Dus en also uitgegalmt op 't schei- 
den van mijn Rijkje van der Bijl 
Morgen reis ik etc.” 


Waar die klein kerkgebou stewig ge- 
bou was en vir meer as `n eeu as 
kerkgebou gebruik is en vandag nog 
as een van die oudste kerkgeboue in 
ons land bewaar word, was die pas- 
torie, waarin die Meiring-gesin vanaf 
1744 gewoon het, nie `n stewige en 
gerieflike woning nie. Dit het eers na 
die intrek van die Meiring-gesin ge- 
reedgekom en reeds teen 1750 het die 
predikantswoning soveel te wense oor- 
gelaat, dat ds. Meiring genoodsaak 
was om die toestand van die pastorie 
onder die aandag van die Goewerneur 
te bring. Hy was beangs dat sy ,,huis- 
woning zo met een transche furie op- 
gekrotten zo vervalt dat `n geen guade 
mouson in dien staat zal blijven, en 
Zo 't niet gerepareert wordt, dat `'t 

te vrezen staat, dat ik met mijn vrouw 
en kinderen onder deszelfs puinhopen 
levendig zal bedolven worden, waar- 
voor de Goede God mij en de mijne 
bewaare.” 


Of die owerheid gunstig gereageer 
het op die klagtes van ds. Meiring en 
die pastorie in 'n bewoonbare toestand 
gebring het is nie seker nie. Ds. Mei- 
ring se gebed dat God hom en sy gesin 
moes bewaar, is nie net verhoor ten 
opsigte van hul verblyf op Tulbagh 
in die vyftigerjare van die agtiende 
eeu nie, maar as mens nadink oor 
die nakomelinge van Alberthoma en 
Pieter Meiring mag die bewering ge- 
maak word dat hulle tot op die hui- 
dige dag gelewe en gewerk het onder 
die seënende en beskermende Hand 
van God. 


oOo 


Neem die moontlikheid van die er- 
gernis (van die kruis) uit die evan- 
gelie weg .. . en sluit dan hoe gouer 
hoe beter die kerke, of maak die 
kerke tot plekke van vermaak, wat 
die hele dag oopstaan. 


— Kierkegaard. 

EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOË. 


Pryse en Katalogus 
Oop aanvraag! 


d. P. E. ROODEÉ 

RONDOM DIE KATEGESE: 


3. SUBJEK van die KATEGESE 


(Vervolg van vorige maand.) 


Uit die vorige hoofstukke het dit 
reeds duidelik geword dat die vrugte 
van die kategese nie sondermeer iets 
is wat die mens self kan verwerf nie, 
of iets wat deur die kategeet aan 
die mens gegee kan word nie. Dit is 
God self wat met sy Gees die vrugte 
werk en die betrokkenes daarby be- 
waar. Na Christus se hemelvaart en 
die uitstorting van die Heilige Gees 
werk God egter nie meer direk in die 
wêreld nie, maar maak Hy gebruik 
van middels wat Hyself geskenk het. 
Die middel by uitnemendheid waar- 
mee God Hom bedien is sy Woord. 
Die verkondiging hiervan het Hy op- 
gedra aan sy kerk. Die primêre sub- 
jek van die kategese is daarom God 
self, die sekondêre die kerk as ruimte 
waaroor en waarbinne God sy Gees 
uitgestort het, as instrument wat Hy- 
self gekies het om Hom te bedien. 


Die feit dat die kerk subjek van 
die kategese is, maak dit noodwendig 
dat ons sal sê dat geen liggaam of 
organisasie los van die kerk kan op- 
tree as subjek van die kategese nie. 
Hier kom twee instellings ter sprake 
nl. die skool en die sondagskool. 


(a) Die Skool: 


Dit is vandag feitlik algemeen aan- 
vaarde dat godsdiensonderrig op sko- 
le gegee word. In baie gevalle het 
dit daartoe gelei dat die ouers die 
skool gesien het as plaasvervangers 
van hulleself met betrekking tot die 
kategese. Die kerk het dikwels gedink 
dat die skool wel besig is met hierdie 
werk en dat hy daarom nie self so- 
veel aandag daaraan hoef te gee nie. 


Met die nagaan van die geskiedenis 
is dit opvallend dat tydens die Her- 
vorming in die vroegste tye in Suid- 
Afrika, dit juis die skool in die be- 
sonder was wat gefunksioneer het as 
subjek van die kategese. Die ontle- 
ding van die situasie bring egter aan 
die lig dat die situasie gedurende 
daardie tyd volkome anders was as 
vandag. Die volgende beginsels het on- 
der andere gegeld: 


(a) Die skole was nie staatskole 
nie, maar kerkskole. Elke skool het 
gesorteer onder een of ander gemeen- 
te. Die plaaslike kerkraad het self op- 
sig gehou oor die skool. 


(b) Die onderwyser wat godsdiens- 
onderrig gegee het moes 'n belyden- 
de lidmaat van die kerk wees, van 
hom is selfs verwag om die formuliere 
van enigheid te onderteken. Die 
godsdiensonderrig op `'n bepaalde 
skool het gevolglik nie geskied oor- 
eenkomstig die onderwyser se eie 


willekeur nie, hy was gebonde aan 
sy kerk se belydenisgeskrifte. In 
baie gevalle het die predikant self die 
onderrig op skool behartig. 


(c) Die godsdiensonderrig op skool 
het aangesluit by die prediking en 
die onderrig van die kerk. So word 
o.a. gesê dat meester en sy klas Son- 
dagmiddag saam na die kerk gekom 
het. Gedurende die week onderrig hy 
die kinders hoofsaaklik oor Sondag 
se preek en vra vrae oor daardie ge- 
deeltes. 


DS. M. J. du P. BEUKES 


Indien die kategese soos hierbo ge- 
noem ingerig word, kan die skool se- 
ker dien as subjek van die kategese. 
Waar die huidige situasie geld, nl. dat 
die onderwyser geen leerstellinge 
saak mag bespreek nie, die kerk feit- 
lik geen seggenskap oor 'n bepaalde 
skool se onderrig het nie, die onder- 
wyser in baie gevalle nie eers lid- 
maat van die kerk is nie, kan die 
bybelse onderrig op skool hoogstens 
dien as hulpmiddel vir die kategese 
en mag dit nie iets wees waarop kerk 
en ouer sy hoop bou nie. Tog moet 
ons vir onsself die vraag afvra of ons 
nie miskien via die skool goeie ge- 
leentheid kry om ons kinders self daar 
te gaan katkiseer nie. Feitlik elke 
skool bied geleentheid vir samekom- 
ste van die C.S.V. Kan ons nie daarop 
aandring om gedurende daardie tyd 
ons eie kerk se kinders te kry nie? 
Is dit nie veral moontlik op plekke 
waar daar groot koshuise is nie? 


(b) Die Sondagskool: 


Oor die Sondagskool wil ons nie 
breed praat nie, slegs enkele gedag- 
tes. Die Sondagskool is nie in die 
lewe geroep ter wille van die kategese 
nie. Dit is aanvanklik deur Raikes in 
Engeland begin met die doel om rond- 
loper kinders van die strate af te hou 
en om die kinders gewone onderrig 
te gee met die oog op 'n beter le- 
wenshouding. Later in die geskiede- 
nis het dit die funksie vervul van 'n 
evangelisasie middel in die hande 
van 'n paar geinteresseerdes in wie 
daar 'n besondere ywer vir die sen- 
ding gebrand het. Die Sondagskoutl 
het ons in die vroeë sestiger jare 
nog leer ken as 'n organisasie met 
sy eie bestuur los van die gemeente, 
'n organisasie wat dikwels die gees 
van ,interkerklik” geadem het, vry 
van die opsig van die kerkraad, son- 
der naastenby die interesse om kin- 
ders eerstens Sondae in die erediens 
te betrek. Sonder om kritiek te le- 


wer is dit duidelik dat sodanige stel- 
sel, in die lig van wat reeds genoem 
is in stryd is met die wese van die 
kategese. 


(c) Die kerk katkiseer. 


Kragtens die wese van die katege- 
se is dit die taak van die kerk om te 
katkiseer. Dit kan nie anders nie 
want die kerk alleen het die opdrag 
ontvang om die Woord te verkondig. 
Om te sê die kerk moet katkiseer is 
'n wye omskrywing. Wie is die kerk 
wat moet katkiseer? Is dit die taak 
van alle lidmate of het net sommige 
hierdie opdrag? As ons let op die feit 
dat kategese amptelike verkondiging 
is, is die antwoord reeds klaar gegee. 
Die opdrag om te verkondig is nie 
aan alle lidmate gegee nie, maar in 
die besonder aan die ampsdraers van 
die kerk, in die besonder aan die 
dienaars van die Woord. Volgens die 
1972 jaarverslae was die stand van 
kategete in die Nederduitsch Her- 
vormde Kerk van Afrika soos volg: 
Ouderlinge 1,010; Diakens 1,894; Lid- 
mate 3257: Predikante 176 (as aan- 
geneem word dat al die predikante 
van die kerk daadwerklik daarmee be- 
sig was). 


Uit hierdie gegewens kan ons op- 
merk dat die kategese van die kerk 
nog in 'n baie groot mate bedien 
word deur hulle wat nie in die be- 
sonder hierdie taak ontvang het nie. 
Dr. J. A. Wolfaardt, na `n deeglike 
studie van die verskillende ampte of 
funksies van die kerk, kom tot die 
volgende gevolgtrekkings: In die kerk 
is daar nie sprake van een lidmaat 
wat belangriker is as 'n ander nie. 
Daar bestaan wel 'n funksionele ver- 
skil. Sommiges het die roeping ont- 
vang om amptelik die Woord te ver- 
kondig, ander om opsig te hou, ander 
om diakonale werk te verrig en ander 
om slegs gedurende hulle alledaagse 
lewe getuies van Jesus Christus te 
wees. Dr. J. Bronkhorst benader die 
hele saak uit `n kerkregtelike oog- 
punt. Hy kom tot die konklusie dat 
kategese deur diakens en gewone lid- 
mate nie houdbaar is nie. Hy wil dat 
alle kerklike bepalings wat sanksie 
daaraan verleen geskrap sal word. In- 
dien ons al die kerklike sinode be- 
sluite sedert die vroegste tyd nagaan 
bemerk ons daar word ook nie mel 
ding gemaak van kategese wat bedien 
is deur diakens en gewone lidmate 
nie. Die enigste aanduiding in hierdie 
rigting is die rol wat die skoolonder- 
wyser gespeel het sedert die Her- 
vorming. Kragtens die besondere 

funksie wat hy verrig het is dit mis- 
kien nie verregaande om te sê dat hy 
altyd `n ouderling van die gemeente 
was nie. 


Die belangrikste in hierdie verband 
is die Bybelse gegewens. Volgens die 
Bybel was die kategeet, die leermees- 
ter en die opvoeder nie enige wille- 
keurige persoon gewees nie maar spe- 
Sifiek ampsdraers van die kerk. Slegs 
enkele tekste bied steun dat die kate- 
gese deur `n gewone lidmaat bedien 
kan word. Die mees algemene waarna 
verwys word is Apollos se kategese 
deur Priscilla en Adguilla in Hande- 
linge 18. Uit die gegewens voor hande 
is dit egter duidelik dat hulle hom nie 
gekatkiseer het nie, hy was reeds klaar 
gekatkiseer toe hulle met hom in 
aanraking gekom het. Kragtens hulle 
besondere posisie in die eerste chris- 
telike gemeente moet ons miskien ook 
aanneem dat hulle ampsdraers van die 
kerk was. 


Waar dit in `n gemeen'e hoege- 
naamd nie anders kan nie, kan wel 
van diakens en gewone lidmate ge- 
bruik gemaak word, maar dan slegs 
as hulpkragte. Waar dit miskien nodig 
blyk te wees sal hulle deur die kerk- 
raad aangestel moet word en ook die 
nodige toerusting ontvang. 


In die besonder is kategese die 
taak van die predikant aangesien ka- 
tegese amptelike verkondiging is en 
al die bybelse gegewens in hierdie 
rigting wys. Tereg kan ons die vraag 
vra hoeveel predikante maak nog daar- 
mee erns? Die ou Piëtis a' Brakel 
het by geleentheid gesê dat geen pre- 
dikant salig kan lewe en sterwe as 
hy nie die kategese sy werk gemaak 
het nie. Dikwels maak predikante die 
verskoning dat hulle te veel ander 
werk het. Daar word dan gewoonlik 
verwys na die pastoraat en die pre- 
diking. Het ons al vir onsself die 
vraag afgevra wat sal menslik gespro- 
ke die meeste vrugte lewer vir die 
kerk: 'n besoek aan een huisgesin van 
die gemeente of `n uur se katkisasie 
waar twintig tot dertig kinders teen- 
woordig is. Die antwoord is voor die 
handliggend. Kategese is nie minder 
verkondiging as prediking en pasto- 
raat nie. Dit bring noodwendig mee 
dat al drie in die alledaagse werk 
van die predikant gelyke tyd sal moet 
ontvang. Moet die tweede diens op 
Sondae nie miskien in al ons gemeen- 
tes `n .,uitruildiens” word, sodat die 
prediking genoeg tyd sal vind vir die 
kategese nie? 


Wat die ouderlinge betref word dik- 
wels sondermeer gesê dat die katege- 
se eintlik hulle werk is. Met hierdie 
stelling word gewoonlik bedoel dat 
dit die taak van die ouderling is om 
tydens katkisasie die Woord te bedien 
en om die nodige opsig te hou. Die 
Bybelse gegewens bevestig dit nie. 
Sover ons kon nagaan is daar net 
twee tekste wat bevestigend in hierdie 
rigting wys nl: 1 Tim. 3:2 en Titus 
1:9. Die bevestigingsformulier vir ou- 
derlinge wys ons daarop dat daar in 
die vroeg christelike kerk twee soorte 
ouderlinge dienswerk verrig het nl. 
die lerende en die regerende ouder- 
ling. Sondermeer kan daarom nie ge- 
sê word dat hierdie twee tekste juis die 
regerende ouderling bedoel nie. Nie 
die belydenisgeskrifte, die bevesti- 
ginesformulier of die vroeë sinode- 
besluite maak melding dat hierdie 
lerende taak aan die regerende ouder- 
ling opgedra is nie. Wat wel duidelik 
vermeld word is dat die ouderling ge- 
roepe is tot die opsig. Hierdie siening 
lei noodwendig daartoe dat die kate- 
gese in twee gedeel moet word; die 
predikant wat die Woord bedien en 
die ouderling wat opsig hou. Die op- 
sig van die ouderling sal sig hier 
uitstrek na twee fronte; opsig oor die 
leraar wat die Woord bedien en op- 
sig oor die katkisante wat die Woord 
beluister en bestudeer, selfs opsig oor 
die ouers wat die taak het om hulle 
kinders tuis te onderrig. 





Waar die kategese nie toegesê word 
aan enige willekeurige lidmaat nie, 
word dit in die Bybel tog gesien as 
taak van die ouers. Sprekend in hier- 
die verband is veral Deuternomium 
6:1-12... Kragtens die doopbelofte is 
dit die taak van die ouers, van beide 
vader en moeder. Die kerk wat die 
doop bedien het sal moet toesien dat 
hierdie belofte uitgevoer word. Die 
kerk sal ook moet toesien dat die 
inhoud van die ouers se kategese nie 
enige vreemde inhoud het nie. Die 
ouers het nie beloof hulle sal hulle 
kinders in enige leer onderrig nie, 
maar spesifiek in die leer van die 
kerk. Ter wille van die goeie voortgang 
sal dit nodig wees dat die kerk en 
die ouers se kategese bymekaar aan- 
sluit en mekaar aanvul. Dit kan ge- 
skied as kerk en ouer tegelyk dieself- 
de kategetiese stof behandel. Die be- 
Swaar van ouers dat hulleself nie 
hierdie werk kan verrig nie getuig 
van die volgende: (a) Die ouers lees 
en ondersoek nie self die Bybel nie. 
(b) Hulle besoek nie die eredienste 
van die gemeente gereeld nie. (c) Hul- 
le het self swak gekatkiseer en (d) 
Hulle het en is toegelaat om `n doop- 
belofte af te 1ê wat hulleself en mis- 
kien die kerkraad ook by voorbaat ge- 
weet het, hulle nie kan uitvoer nie. 


(word vervolg) 


KATEGESE RUBRIEK (vervolg) 


ONTSTAAN NUWE LEERBOEK 


Van die begin van 1962 af het ek 
as jong predikant direk met die Hei- 
delbergse Kategismus begin in die 
finale jaar katkisasie in plaas van met 
die Kort Begrip. My waardering vir 
die Kategismus het sekerlik ontstaan 
tydens die teologiese opleiding, veral 





DR. H. G. VAN DER WESTHUIZEN 





onder prof. B. J. Engelbrecht. In 
daardie tyd en daarna het hy asook 
manne soos dr. C. J. Mans en ds. C. J. 
Smit, prof. De Wet en prof. Pont en 
andere, hulle beywer vir die herwaar- 
derings van die Kategismus. Daar is in 
woord en geskrif, in die hele Alma- 
nak, Die Hervormer en die Hervormde 
Teoiogiese Studies gepleit vir Kate- 
gi-musprediking en -onderrig. 

1ieel gou het probleme na vore ge- 
kom in die katkisasieklas waar ek die 
Kategismus gebruik het. Die een pro- 
bleem was dat die kinders die Kort 

Begrip `n jaar of twee vantevore begin 
leer het — en dit nog nie onder die 
knie het nie. Nou moet hulle in een 
jaar se tyd die Kategismus ken. Dus het 
ons met Kategismus op 'n vroeër sta- 
dium in die kind se lewe begin. Daar 
weer het die probleem opgeduik dat 
die Kategismus nie goed leerbaar in 
die praktyk van die kategese is nie. 
Algaande het ons die Kategismus 
in 'n veranderde vorm aan die kinders 
begin leer. Naderhand is dit in `n vol- 
ledige vorm getik en afgerol en vir 
kinders van alle ouderdomme in ons 
gemeente gebruik sedert 1969. 


Hierdie poging het bekend geword 
op die ringsvergadering van Zeerust 
omtrent drie jaar gelede. Omdat dit 
onverwags was en die inhoud daarvan 
onbekend, het sommige lede van die 
vergadering daaroor bekommerd ge- 
voel — juis omdat die saak van die 
goeie kategese hulle na aan die hart 

JEUGRUBRIEK — Kerklike Begrippe 





Vorige keer het ons gesels oor die 
dankbaarheid. Dit het ons eintlik van- 
self gebring by die kwessie van goeie 
werke. Miskien het julle ook al die 
gevoel gekry dat daar in die kerk 
baie vaag gepraat word oor hierdie 
saak? Mens het miskien al die in- 
druk gekry dat die kerk hier met so 
ietwat van `n verleentheid sit. Daar 
word nie sommer daartoe oorgegaan 
om baie spesifiek dit of dat uit te 
wys, met die opdrag dat 'n mens dit 
moet gaan doen nie. Soms kry jy mos 
die begeestering en dan wil jy uit- 
vaar en iets gaan doen vir die kerk 
of vir die Here. Daardeur wil jy mee- 
help dat die koninkryk in sy heerlik- 
heid moet deurbreek en alle mense 
moet nou net daartoe gebring word 
om hul lewens in gehoorsaamheid 
onder God se heerskappy te stel. Ons 
beloof mos ook by ons geloofsbelyde- 
nis om mee te werk ... 


DS. P. A. GEYSER 


Maar wanneer jy nou so `n vaart 
kry, is dit asof jy skielik tot stilstand 
kom met die vraag: waar begin ek 
nou? Begin ek nou ,,siele wen”, of 
bekeer ek verdwaaldes en verlorenes, 


Wat is die goeie werke waarvoor 
ek my wil inspan? 

Aan die anderkant is daar dalk `n 
rede waarom die kerk nie te spesifiek 
wil praat oor goeie werke nie. Dan 
bedoel ek daarmee die uitwys van 
sekere take of offers of wat ookal, 
om daarmee te sê: doen dit, dan is 
jy besig met 'n goeie werk. Die rede 
vir hierdie mate van beskeidenheid 


ONTSTAAN VAN DIE 
NUWE LEERBOEK 

lê. Ek dink byvoorbeeld aan ds. Young. 
Gelukkig was die voorsitter van die 
Raad vir Kategese ook voorsitter van 
die ringsvergadering. Op skrywer se 
navrae ter vergadering, vanweë die 
reaksie op die vergadering, of hy moet 
staak met sy boek, het die voorsitter 
bemoedigend geantwoord en gevra dat 
daarmee voortgegaan moet word. 

Die Raad vir Kategese het dus op 
hierdie wyse van die werkstuk kennis 
geneem. Aangesien lede van genoemde 
Raad die leerboek in hulle gemeentes 
gaan gebruik het ,het hulle tot die 
slotsom geraak dat daar iets van kan 
kom. Onderhandelinge tussen die Raad 
en die skrywer het gevolg. 


oor die saak van goeie werke, is seker 
die geloof dat ons gered word uit 
die genade, sonder ons verdienstelike 
goeie werke. Die kerk is bang vir 
Farisiëse werkheiligheid. Die kerk is 
miskien bang dat ons mondige, slim 
en sterk mense van die jaar 1974 dalk 
weer 'n poging kan loods om ons eie 
leer na die hemel te probeer bou. Om 
die koninkryk deur ons pogings ,te 
laat kom”. Hierdie gevaar is nie denk- 
beeldig nie. Dit is `n gesindheid wat 
in ons almal sluimer. Het jy dan nie 
dalk al by die geleentheid gesê: ek 
probeer maar om 'n christen te wees 
nie? Wie van ons het nog nie so ge- 
redeneer nie? Daarmee bedoel ons 
niks anders nie as dat dit afhanklik 
is van hoe goed of hoe sleg ons lewe 
is — nie waar nie? Dan maak ons 
dit mos afhanklik van ons goeie wer- 
ke! 

Wanneer 'n mens sê: ek probeer 
maar om christen te wees, het jy 
miskien nog nooit aanvaar dat chris- 
tenwees nie net 'n naam is wat van 
Christus se naam afgelei is nie, maar 
dat dit ook geheel en al van Hom 
afhanklik is. Hier geld die woord van 
die apostel Paulus onverbiddelik: ons 
staan of val met betrekking tot ons 
Heer (vgl. Rom. 14:4). Ek probeer 
dus nie in die eerste plek om `n 
christen te wees of anders gesê: om 
goed te doen nie. Inteendeel, ek laat 
my dit eers vertel dat ek uit myself 
tot niks goeds in staat is nie, dat 
ek met al my slimheid en vernuf, met 
al my deusde en selfs godsdienstig- 
heid, niks kan bydra tot my eie salig- 
heid nie. Alles is afhanklik van Chris- 
tus. Slegs sy verdienste maak my tot 
'n kind van (God, tot christen. Hoe 


GOEIE WERKE 


meer ek self probeer, hoe minder gee 
ek dus ag op Christus en op Sy 
woord aan die kruis: ,,dit is volbring”. 

Daar is dus baie goeie rede vir die 
kerk se ,,beskeidenheid” om oor goeie 
werk te praat. Om nie al te gemak- 
lik weer `n sisteem van reëls neer te 
lê van wat goed en wat sleg is in 
die daaglikse lewenspraktyk. 

Nogtans, sal ons tog vir onsself 
moet rekenskap gee van wat van my 
verwag word. Baie beslis nie as `n 
poging om iets vir die Here te doen 
wat ons as verdienstelik toegereken 
kan word nie. Ook nie om soos die 
een lied sê: Hom nie tegemoet te 
gaan met leë hande nie. Want dit 
doen ons in alle opsigte — om met 
leë hande voor God te staan. 

Wanneer ons nogtans moet reken- 
skap gee oor hierdie saak van wat 
goeie werke is, is dit juis omdat ons 
aanvaar dat Christus alles gedoen het 
vir ons saligheid. Vir ons bly daar 
net diepe, hartsrondige en ootmoe- 
dige dankbaarheid teenoor hierdie on- 
begryplike genade. 

Ons is gered deur die geloof in 
Hom. Maar dit beteken nie dat die 
geloof sonder uitwerking in ons le- 
wens kan bly nie. Jakobus sê mos 
geloof sonder werke is dood. Die vraag 
bly dus: wat is nou hierdie werke? 
Werke wat jy nie meer doen om daar- 
deur jou eie beeld op te bou nie, wat 
jy ook nie doen om die geregtigheid 
daarmee te verdien nie. Werke wat jy 
doen as vrugte van die geloof. 

Ons wou maar hierdie ompad loop 
om die saak volgende keer teen hier- 
die agtergrond te bespreek. Volgende 
maand se geselsie moet julle dus lees 
teen hierdie agtergrond. 





Intussen is daar in die kerk ook 
arbeid verrig in verband met `n leer- 
boek. Prof. Van Selms het ver gewerk 
aan iets maar dit het nooit in die kerk 
tot algemene en volledige finaliteit 
gekom nie. Ook prof. B. J. Engel 
brecht het `n opdrag 'n aantal jare 
gelede gekry in hierdie verband. Om- 
dat dit, ook met die medewerking van 
ds. G. C. Velthuysen, nog nie afsehan- 
del was nie, het die nuwe boekie uit 
die bloute `n herrangskikking van die 
situasie tot gevolg gehad. 

Die Raad vir Kategese het die nuwe 
eerboek laat reviseer deur prof. Engel- 
brecht en ds. Velthuysen en dit voor- 
gelê aan die Algemene Kerkvergade- 
ring van 1973. Hier is dit aanvaar met 
die opdrag om kort verklarings met 
gebruikmaking van die Belydenisskrif- 
te vir die vrae en antwoorde op te 
stel. Ook hierdie opdrag is uitgevoer 


deur skrywer terwyl dit gereviseer is 
deur prof. Engelbrecht en ds. Velt- 
huysen. 

Die Algemene Kerkvergadering het 
ook `n maand of wat tyd segee vir 
enigeen wat voorstelle het in verband 
met die nuwe leerboek. Slegs ds. Dolf 
Conradie het enigsins voorstelle inge- 
stuur. Ons dank aan hom vir sy be- 
langstelling. 

Daar is een persoon wat geweldig 
baie moeite gedoen het, buiten ds. C. 
J. Smit, om die leerboek se finale op- 
stel, revisie en persklaarheid te bevor- 
der. Dit is ds. P. M. Smith. Ons sê 
dankie vir sy belangrike skakelwerk. 

Dat daar sekere onduidelikhede en 
haakplekke kan kom as gevolg van 
hierdie leerboek in die praktyk, is te 
voorsien. Maar dit is nie onoorkom- 
baar nie. Ons handel oor enkeles daar 
van volgende keer, 

DIÉ KINDERS 


Liewe Maats, dit lyk my die plak- 
boeke kom maar stadig in. Ons werk 
nou alreeds aan Aprilmaand se uit- 
gawe van Die Hervormer waarin Mei 
se lesse verskyn en om 'n onnodige 
vertraging te voorkom, het ons besluit 
om solank die eerste twee pryse toe 
te ken. As daar dan later nog ander 
plakboeke kom, sal ons die derde 
en vierde pryse toeken. 


Tussen die eerste klompie plak- 
boeke wat ons ontvang het, is daar 
twee uitstaandes en dit was baie moei- 
lik vir ons om tussen dié twee die 
eerste prys uit te soek. Na `n lang 
bespreking het ons besluit om die 
eerste prys toe te ken aan Amanda 
Botha van Alberton, Transvaal en die 
tweede prys aan Johan Koekemoer 
van Bethlehem in die Vrystaat. Baie 
hartlik geluk julle twee. Amanda kry 
'n Parker-balpuntpen en R5,00 en Jo- 
han 'n Parker-balpuntpen en R3,00. 
Nou moet julle ander vlooivangers 
rêrig opskud want die derde prys is 
`n Parker-balpuntpen en R2,00 en die 
vierde prys `n Parker-balpuntpen en 
R1,00. 

Amanda en Johan, teen die tyd dat 
hierdie uitgawe verskyn het, sal julle 
seker al julle pryse ontvang het. Ons 
stuur ook alle albums terug aan die 
outjies wat daarvoor vra. 


Ek herhaal net weer: Die adres 
waarheen julle die plakboeke of al- 
bums moet stuur isi- 


Oom Mike Roos, 
Posbus 12827, 
Clubview. 
PRETORIA. 
0014. 
SEWE-JARIGES. 


EERSTE SONDAG VAN MEI 1974. 


1. Teks van vraag 13: Die geloof is 
'n vaste vertroue. 


2. Bybelgeskicdenis: Verlede maand 
het ons gelees dat Abram en Sarai 
na Egipte getrek het. Die koning van 
Egipte, wat ook farao genoem word, 
het egter vir Sarai as vrou vir hom- 
self gevat, maar die Here het hom 
swaar gestraf. Toe jaaz hy vir Abram 
en Sarai uit sy land uit. 

Abram het `n neef gehad met die 
naam van Lot. Lot en Abram het 
baie vee gehad. Weet julle wat is 
vee? Ja, dit is beeste en skape en 
bokke en donkies en kamele. Hulle 
het so baie vee gehad dat die vee 
deurmekaar gewei het. Toe sê Abram 
vir Lot hulle moet liewer uitmekaar 
woon, want die vee sal so deurme- 
kaar raak dat hulle naderhand nie 
meer sal weet wie s'n is wie s'n nie. 
Lot het toe naby die Jordaanrivier 
gaan woon, by `n dorp met die naam 
van Sodom. 


SE HERVORMER 


So hy ae Komelk miammee 


| Mbrabem gebeer bet. 


`n Ander nasie het teen Sodom se 
mense gaan veg en vir Sodom gewen 
en hulle het 'n klomp van Sodom se 
mense gevang. Ook Lot en sy gesin 
is gevang. Toe Abram hoor dat Lot 
en sy gesin gevang is, het hy al sy 
slawe en bediendes bymekaar gemaak 
en Lot en sy gesin weer by die slegte 
mense gaan afneem. Toe Abram te- 
rugkom van die geveg af, het hy 
koning Melgisedek ontmoet. Koning 
Melgisedek was `n baie goeie koning 
en hy het vir Abram geseën. 


TWEEDE SONDAG VAN MEI. 


1. Teks (a) van vraag 14: Die geloof 
is uit die gehoor deur die Woord van 
God. 


2. Bybelgeskiedenis: Die Here het mos 
vir Abram en Sarai belowe dat hulle 
'n seuntjie sou hé. Maar Abram het 
nog `n ander vrou ook gehad. Haar 
naam was Hagar. Hagar en Abram 
het toe `n seuntjie gehad sy naam 
was Ismael. Maar hy was nie die 
seuntjie wat die Here vir Sarai en 
Abram beloof het nie. Sarai was so 
'n bietjie jaloers omdat Hagar `n 
setmmijie gehad het en sy nie. Toe 
jaag Sarai vir Hagar en haar seuntjie 
weg, die woestyn in, maar `n engel 
het Hagar en Ismael weer terugge- 
stuur na Sarai en Abram toe. 

En toe, 'n klompie jare later, toe 
Ismael al `n jong sterk seun was, het 
die Here gedoen wat Hy belowe het. 
Sarai het ook 'n seuntjie gekry en 
hom Isak genoem. Ismael het egter 
baie met Isak gespot en toe jaag 
Sarai hom en Hagar weer weg. Ter- 
selfdertyd het die Here Sarai se naam 
verander na Sara en Abram se naam 
na Abraham. Abraham beteken ,,va- 
der van baie”. 


DERDE SONDAG VAN MEI. 


1. Teks (ii) van vraag 15: Ek glo in 
Jesus Christus, sy eniggebore Seun, 
onse Heer. 


2. Bybelgeskiedenis: Julle onthou mos 
nog dat die neef van Abraham naam- 
lik Lot, eers naby Edom gewoon het. 
Toe die ander mense hom gevang het, 
en Abraham hom weer gaan red het, 
het hy so groot geskrik dat hy binne- 
in Sodom gaan woon het. Naby So- 
dom was daar ook nog `n ander dorp. 
Dié dorp se naam was Gomorra. Die 
mense van Sodom en Gomorra was 
verskriklike slegte mense. Hulle het 
vreeslik sondes gedoen. 

“Toe besluit die Here om Sodom en 
Gomorra met swael en vuur uit die 
hemel te verwoes. `n Vuurhoutjie het 
swael aan sy kop. Nou weet julle wat 


[] Na volgende bladsy 

swael is. 'Toe Abraham hoor dat die 
Here die twee goddelose dorpe wou 
verwoes, het hy gebid dat die Here 
tog die dorpe moet spaar. Die Here 
was gewillig om dit te doen as daar 
net tien godsvresende mense in die 
dorpe was. Godvresende mense bete- 
ken mense wat die Here liefhet. Maar 
daar was nie eens tien goeie mense 
in die dorpe nie. 

Die Here het darem besluit om 
Lot en sy huisgesin te spaar. Die Here 
stuur toe 'n engel om Lot uit die 
dorp te help vlug, maar hulle moes 
nie omkyk as hulle vlug nie. Lot se 
vrou het egter omgekyk hoe die Here 
die vuur en swael laat reën op die 
dorpe. Omdat sy ongehoorsaam was, 
het sy in 'n soutpilaar verander. 


VIERDE SONDAG VAN MEI. 


1. Teks van vraag 16: Want daar was 
drie, die Vader, die Woord en die 
Heilige Gees, en hierdie is een. 

9. Bybelgeskiedenis: Nadat die Here 
die twee dorpe Sodom en Gomorra 
verwoes het, het Abraham weer na 
'n ander deel van die land getrek. 
Sekerlik het die gras vir al sy baie 
vee begin opraak en toe het Abraham 
getrek na 'n ander plek waar daar 
weer baie gras was. 

So kom hy dan in 'n deel van die 
land waar 'n man met die naam van 
Abimeleg koning was. Abimeleg het 
net soos die farao van Egipte gesien 
dat Sara 'n mooi vrou was en haar 
dadelik as sy vrou gevat. Maar net 
soos met die farao, het die Here ook 
Abimeleg gestraf omdat hy Abraham 
se vrou gevat het. Abimeleg het toe 
dadelik vir Sara aan Abraham terug- 
gegee. 


AGT-JARIGES. 
EERSTE SONDAG VAN MEI. 


1. Teks van vraag 47: En Ek sal die 
Vader bid, en Hy sal julle 'n ander 
Trooster gee om by julle te bly tot 
in ewigheid. 

2. Bybelgeskiedenis: Ons is nog steeds 
besig met die boek van Moses, ge- 
naamd Levitikus. Julle sal onthou dat 
ons gesê het dat hierdie Bybelboek 
meestal uit allerhande wette bestaan. 
Ons het al vir julle die offerwette 
en die tabernakelwette verduidelik. 
Tabernakel is maar net 'n ander woord 
vir ,kerk”. Dit was 'n tent wat Moses 
in die woestyn laat maak het, waarin 
hulle kerk gehou het. 

Die derde soort wet wat die boek 
Levitikus vir ons beskryf, is die rei- 
nigingswette. Melaatsheid was 'n 
vreeslike siekte van daardie tyd. As 
iemand melaats was, moes hy Buite- 
kant die tabernakel bly. Hy was dan 
onrein. As so iemand weer gesond 
geword het, kon hy nie maar sommer 
weer in die tabernakel gaan sit nie. 
Hy moes na die priester gaan en vir 
hom gaan wys dat hy weer gesond is. 
Dan moes hy al sy ou klere verbrand 
en 'n offer aan die Here bring voordat 


Kruik 


hy weer rein was. Dan eers kon hy 
weer kerk toe gaan. 

As `n mens sonde doen is jy onrein 
in die oë van die Here. Alle mense 
doen sonde, ook die Israeliete in 
die tyd van Moses. Op die Groot Ver- 
soendag het Moses twee bokke aan 
die Here ge-offer om te betaal vir al 
die sondes van die lIsraeliete. Die 
Groot Versoendag is vandag nog een 
van die groot reinigingsfeeste van 
die Jode. 

TWEEDE SONDAG VAN MEI. 

1. Teks van vraag 48: Gee dan ag op 
die hele kudde waaroor die Heilige 
Gees julle as opsieners aangestel het 
om die gemeente van God te versorg. 
2. Bybelgeskiedenis: Nog 'n ander 
soort wet wat in Levitikus behandel 
of beskryf word, is die heiligheids- 
wette. Dit is wette oor die huwelik en 
allerlei ander sake. Ook vind ons hier 
breedvoerige beskrywings van al die 
soorte strawwe wat vir die oortre- 
dings opgelê is. 

Dit was ook 'n wet dat die boere 
en landbouers elke sewende jaar die 
grond moet laat rus. Dan mag nie- 
mand op die grond geploeg of gesaai 
het nie. Dit was genoem die Sabbat- 
jaar. Elke vyftigste jaar moes die 
grond ook rus. Daar was ook 'n hei- 
lige fees wat die Jubeljaar genoem 
is. 

Al hierdie wette is op perkament 
geskrywe. Perkament is die velle vari 
diere wat mooi, sag gebrei is. Die 
perkamentrolle word dan in erdepot- 
te bewaar teen reën en stof en in- 
sekte. (Kyk na die tekeninge.) 

DERDE SONDAG VAN MEI. 
1. Teks b van vraag 49: God is getrou, 
deur wie julle geroep is tot die ge- 
meenskap van sy Seun Jesus Christus, 
onse Here. 
2. Bybelgeskiedenis: Al hierdie wette 

waarvan ons in die boek Levitikus 
lees, is deur die Here self aan Moses 
gegee. So is ook die tien gebooie, 
waarvan ons in Exodus 20 lees, deur 
God self op twee kliptafels geskryf 
en aan Moses gegee. 

Die boek Levitikus is dus `n wet- 
boek en alhoewel ons nie meer in 
ons kerk die soorte offers offer wat 
vir die Israeliete van daardie tyd voor- 
geskryf is nie, dra die boek vir ons 
almal `n boodskap. Dié groot bood- 
skap is dat Jesus die laaste offer was. 
Aan die kruis is Hy geoffer vir ons 
sondes, soos Moses 'n bok of lam ge- 
offer het vir die sondes van Israel. 

VIERDE SONDAG VAN MEI. 

1. Teks van vraag 50: Gebou op die 
fondament van die apostels en profete, 
terwyl Jesus Christus self die hoek- 
steen is. 

2. Bybelgeskiedenis: Omdat Christus 
vir ons geoffer is soos die bok wat 
Moses geoffer het, behoort ons lig 
gaam en siel aan Christus. Ons is 
Syne. Omdat ons dan aan Christus 
behoort, moet ons so lewe dat almal 
kan sien ons is kinders en volk van 
Christus. Om `n kind van God te wees, 
beteken nie net om elke Sondag in 
die kerk en kategese klas te sit nie. 
As ons by ons huis of by ons skool is 
of speel op die speelgrond of ry in 
die bus, moet ons nog steeds 'n kind 
van God wees. 

So baie mense en kindertjies is 
bang of skaam om te wys hulle is 
kindertjies van God. Dit is verkeerd. 
In die boek Levitikus lees ons nêrens 
dat Moses of die Israeliete bang was 
om te sê hulle is kinders van God 
nie. So moet ons ook vandag nie bang 
of skaam wees om te sê: ,,Nee dit 
doen ek nie, want 'n kind van God 
doen dit nie”. As ek dit kan sê, dan 
leef ek soos 'n kind van God. 

LEES! 


Uitverkiesing . . . Troos of vertwy- 
feling deur ds. C. J. Jackson. N.G. 
Boekhandel. 


Hierdie boekie deur ds. C. J. Jack- 
son word genoem `n prinsipiële be- 
skouing en praktiese uiteensetting oor 
die Bybelse waarheid in verband met 
die leer oor die uitverkiesing. 


Met die deurlees van die boekie 
kom 'n mens onder die indruk van 
die feit dat die skrywer `n ernstige 
poging aangewend het om die Skrif 
self te laat spreek. Hy het ook daarin 
geslaag om die belydenisskrifte van 
die kerk op 'n bekwame en kundige 
wyse in te werk en te verklaar. Mis- 
kien kon die saak nog duideliker na 
vore gebring gewees het deur meer 
aandag die Nederlandse geloofsbely- 
denis en die vraag van die Heidel- 
bergse kategismus of die leer nie sor- 
gelose mense baar nie, te skenk. Die 
feit bly egter staan dat ons hier te 
doen het met 'n uitleg van die leer- 
stuk wat Skrifgebonde en verhelde- 
rend is. Daarom kan ek nie anders as 
om die boekie van harte aan te beveel 
nie. Dit kan net goed doen om die 
skrif te lees en so weer eens oortuig 
te word van die feit dat die leerstuk 
van die uitverkiesing nie bedoel is 
om wanhoop en vertwyfeling te bring 
nie, maar juis hoop en vertroosting. 
Dit is verder in `n taal geskryf wat 
elke lidmaat kan verstaan en dit is 
miskien die grootste verdienste van 
die boekie. 


— J.H. Koekemoer. 


Bybelse Aardrykskunde, Oudheid- 
kunde en Opgrawings. 'n Nuwe Hand- 
boek vir Onderwysers, Kollege en 
Universiteitstudente vir Godsdienson- 
derrig en Bybelkunde saamgestel deur 
Prof. dr. F. C. Fensham en prof. dr. 
J. P. Oberholzer. Uitgegee deur die 
Interkerklike Uitsewerstrust Pretoria, 
Potchefstroom en Kaapstad 1972, prys 
R4,20, 446 bladsye. 


Volgens die voorwoord is hierdie 
'n handboek vir die studie van Bybel- 
se Aardrykskunde, Oudheidkunde en 
Opgrawings wat nuut bygewerk is 
deur die twee deskundige professore 
veral vir die onderwyser en student 
op die studiegebied, maar ek wil dit 
veral aanbeveel vir die gewone Bybel- 
leser wat graag meer van die Bybel 
se agtergrond te wete wil kom. Die 
boek is in verstaanbare Afrikaans ge- 
skryf, dit is van `n behoorlike inhouds- 
opgawe voorsien, dit het heelwat af- 
beeldings en kaarte ter verduideliking 
en is boonop opgedeel in kort afson- 
derlike paragrawe wat dit vir die leser 
wat nie `n lang hoofstuk aaneen kan 


LEES! 


lees nie, moontlik maak om altyd weer 
die plek waar hy opgehou het maklik 
te kry. 


Die boek dek 'n wye veld en is uiter- 
aard nie breedsprakig nie. Dit gee 
egter tog `n duidelike begrip van 
elke saak aan die belangstellende le- 
ser. Die benadering is wetenskaplik, 
maar mens voel heeltyd getroos dat 
die Skrif nêrens aangetas word nie. 
in feendeel: Die leser kan hom telkens 
daarin verbly dat die Bybel ook deur 
die buite-bybelse getuienisse sterker 
bevestig word. Met hierdie feite tot 
jou beskikking behoort 'n gesprek 
met iemand wat sogenaamde weten- 
skaplike besware teen sekere bybelse 
gegewens meen te hê, ook makliker 
te wees. Ek is oortuig dat die boek 
in ons volkslewe 'n heilsame invloed 
sal hê as dit tenminste deur meer 
mense gelees sal word as die klein 
kring wat dit noodsaaklikerwys as 
studiemateriaal moet gebruik. 


Daar het ongelukkig fout ingesluip 
met die bladsyaanduidings van af- 
drukke, maar dit kan maklik by `n 
volgende oplaag reggestel word. An- 
dersins is die boek keurig versorg 
met 'n duidelike lettertipe wat ook 
deur ou mense gelees kan word, dis 
in hardeband op slanspapier en sal 
jare mooi bly. Die uitgawe word hart- 
lik verwelkom en baie sterk by almal 
aanbeveel wat die Bybel liefhet. Ons 
hartiike dank aan die twee bekende 
professore en aan die uitgewers. Mag 
hulie ryklik beloon word deur `n 
wye leserskring. 

 B. 


LL. F. Schulze, Calvims reply to 
Pighius, Pro-press Ltd., Potchefstroom 
1971. Hierdie boek is 'n proefskrif 
wat deur die skrywer voorgelê is 
vir die verkryging van 'n doktoraat 
in die Godsdiens Wetenskap aan die 
Fakulteit van Protestantse Teologie 
van die Universiteit van Strasbourg. 


Soos in die titel van die boek aan- 
gegee, handel dit oor Calvyn se ant- 
woord op die aanvalle wat deur Albert 
Pighius (Albert Pigge) op die Re- 
formasie gemaak is. Die skrywer bied 
'n hele aantal waardevolle biografiese 
besonderhede oor Pighius asook 'n 
duidelike uiteensetting van Pighius 
se aanvalle op die kerk van die 
Reformasie. Sy uiteensetting van Cal- 
vyn se anwoord op Pighius se besware 
is besonder duidelik en volledig. Die 


hele boek getuig van noukeurige na- 


vorsing en goeie wetenskaplike in- 
sig. Die skrywer het met hierdie werk 
'n waardevolle bydrae gelewer wat die 

Neulende 
ma nou n 
ander mens 


Vir kosskoolleerling 
Gwyneth Shooter was die 
skoolvakansies glad nie iets 
om na uit te sien nie. 

Dit was nie juis 'n geval 
van 'n ouderdomskloof tus- 
sen hierdie tiener en haar 
middeljarige ouers nie. Die 
ware oorsaak van haar on- 
gelukkigheid was haar 
moeder se aanhoudende 
neulery. 

Arme mev. Shooter was 
lusteloos, kon nie slaap nie 
en het gedurig gekla oor 
allerhande skete en pyne. 
Onvermydelik het sy die 
lewe vir almal om haar ver- 
SUur. 

Toevallig hoor sy een 
aand 'n radioadvertensie vir 
Salusa 45, en besluit om dit 
te probeer. 

Gwyneth vertel: “Na 
slegs 2 maande was my 
moeder 'n ander mens. Nou 
kom ons fantasties goed 
klaar. Sy is selfs bereid om 
na 'my musiek” te luister!” 

“Pa was ook nie links 
nie. Toe hy sien hoe moeder 
daarby baat, het hy ook 
Salusa 45 begin neem. Nou 
geniet albei weer hulle rolbal 
en neem aktief deel sonder 
enige onaangename 
nagevolge.” 


salsadih 


30 tablette teen R2,35. Volle 
3-maande-voorraad van 90 
tablette R5,95. Slegs by apteke. 

Amptelike Berigte 
BEROEPE PREDIKANTE: 


Aangeneem: 

Ds. P. M. Venter van Witbank-Suid 
na Durban. 

Ds. P. $. van Staden van Johannes- 
burg-Suid na Bloemfontein-Wes. 


Bedank: 
Dr. P. J. T. Koekemoer van Potchef- 
stroom-Noord na Verwoerdburg. 
Ds. M. J. J. Redelinghuys van Rand- 
poort na Roodepoort. 

Ds. J. A. van Biljon van Primrose- 
Oos na Durban. 

Ds. $. J. Swanepoel van Warmbad na 
Phalaborwa. 

Ds. D. J. Dreyer van Witpoortjie na 
Witbank. 

Ds. G. J. v. Staden van Vliegepoort 
na Nigel. 

Ds. P. M. Venter van Witbank-Suid 
na Roodepoort. 

Ds C. J. Botha van Vanderbylpark na 
Lichtenburg-Oos. 

Ds. F. J. Beytell van Waterberg na 
Kemptonpark-Oos. 

Ds. J. H. Brandt van Glencoe na 
Kuruman. 


Bedienine neergelê: 

Ds. H. C. Coetzee het die kerkraad 
van Elandspoort meegedeel dat hy 
besluit het om te bedank as predi- 
kant van die kerk. Nadat die Kommis- 
sie van die Ring van Pretoria en die 
Kommissie van die Algemene Kerkver- 
gadering volgens die bepalings tot 
die kerkwet met hom `n gesprek ge- 
voer het, is besluit om hom te ont 
hef uit sy amp. Voorheen was hy 
predikant in Oos-Londen. 


RINGSVERGADERINE: 1974: 


In opvolging van die gegewens in 
die vorige uitgawe van Die Hervormer 
word die volgende verdere Ringsver- 
gaderinge bekendgestel: 

Losberg 20-22 Mei, te Wonderfontein 
en nie Losberg nie. 
Zoutpansberg 11-12 Junie, te Louis 

Trichardt. 

Zeerust 14-15 Mei, Lichtenburg. 
Heilbron 26-27 April, Vredefort. 
Maaguassi 1-2 Mei, Wolmaransstad. 
Rhodesië 13-15 Junie, Gatooma. 


KATEGESE VOORTREKKERHOOGTE. 


Hierdie gemeente kom dikwels voor die 
probleem te staan dat seuns wat hulle vir 
nasionale diensplig in Pretoria bevind, vir 
die week se katkisasie aanmeld sonder dat 
hulle enige voorbereidende klasse bygewoon 
het of enige briewe van hulle moederge- 
meentes kan toon om te bevestig dat hulle 
Sodanige klasse bygewoon het of andersins 
gereed is vir die kategese wat geloofsbely- 
denis voorafgeen, 

'n Dringende beroep word op ouers of 
predikante gedoen om toe te sien dat seuns 
wat in Voortrekkerhoogte gemeente wil 
geloofsbelydenis doen, 'in besit is van 
briewe van hulle onderskeie predikante waar- 
in hul bywoning van katkisasieklasse of 
geloofsbelydenis aanbeveel word. 

Die samewerking van gemeentes in hierdie 
verband sal baie waardeer word. 

Hpogestend die uwe, 


od. Fouc 
Skriba: Voortrekkerhoogte gemeente, 


DOODSBERIGTE 


as T 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hull, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


BEZUIDE N- 
HOUT: Huibrecht 
Maria Johanna — 

Met bedroefte 
harte dink ons te- 
rus aan die 15de 
November 1973 
toe van ons weg- 
geskeur is deur 
'n motor-ongeluk 
'n geliefde egge- 
note, moeder en ouma, in die ouder- 
dom van 61 jaar 1 maand en 18 dae. 


Net diegene wat weet, kan vertel 
wat skeiding is sonder vaarwel. Een- 
maal sien ons mekaar salig weer, en 
skei ons nimmer, nimmer meer. 


— Verlangende eggenoot, kinders 


en kleinkinders. Hans Bezuidenhout, 
Biggarsgat, Glencoe. 





SMIDT: Kosie — 
My geliefde egge- 
noot, ons vader 
en grootvader. 
Weer dink ons 
aan die 6de April 
1973 toe hy van 
ons af so skielik 
deur die dood 
weggeneem is. 

Soos hy was, sal ons nooit weer 
kry nie. Sy stem is stil, sy plek is 
leeg. 

Heer, dit was u wil. 

—  Bedroefde eggenote, kinders, 
kleinkinders en agterkleinkind. Er- 
neststraat 771, Pretoria-Tuine. 





[7] Blaai om 

LEES! 


[7] Vervolg van bladsy 30 , 
kennis van Calvyn se teologie be- 
tref. 


Alhoewel hierdie boek uit die aard 
van die saak stewige leesstof is, wil 
ons dit by ons lesers aanbeveel. Dit 
kan alleen dien tot verdieping van 
ons teologiese insig. 

GETS Mans. 


Getuies vir Christus deur ds. Malan 
Nel in opdrag van die N. G. Kerk se 
kommissie vir ampsbediening. Uitge- 
gee deur N.G. Kerkboekhandel, Pre- 
toria, prys 60c. 


Hierdie boekie wil dien om die ge- 
lowiges toe te rus vir hulle dienswerk 
in die wêreld. Dit voorsien in `n 
lang gevraagde behoefte. Die versky- 
ning van hierdie publikasie onder- 
streep opnuut dat elke lidmaat die 
taak het om getuie te wees van Jesus 
Christus en nie net die predikant 
en die kerkraad nie. 


Die woord ,.getuie” laat ons gewoon- 
lik terugdeins. Gaan dit hier weer om 
persoonlike getuies van die lewe en 
ervaring, los van die Bybel, die bely- 
denisgeskrifte, die kerk, sonder in 
agneming van die werk van die Hei- 
lige Gees, soos ons dit aantref in 
metodisties- sektariese kring? Nee — 
hoofstuk 1 fundeer die getuie wees 
as opdrag van God uit dankbaarheid 
vir die verlossing ontvang in Jesus 
Christus. Hoofstuk 2 onderstreep dat 
die inhoud van die getuie Jesus Chris- 
tus, soos die Bybel en die belydenis- 
geskrifte van Hom getuig, moet wees. 
Hoofstuk 3 — ons kan alleen getuies 
wees van Jesus Christus deur die 
werking van die Heilige Gees. Hoof- 
stuk 4 en 5 sê die getuie wees, is 
die taak van elke lidmaat in noue 
verbondenheid aan die kerk. Volgens 
hoofstuk 6 en 7 is die getuienis gerig 
tot elke mens. Dit geskied by wyse 
van 'n gesprek. Die inhoud van die 
gesprek is die evangelie. 


Besondere waardering kan uitge- 
spreek word vir die feit dat die skry- 
wer al sy stellings uit die Bybel en 
die belydenisgeskrifte haal en ook 
met tekste bewys. Die inhoud word 
op enkele plekke verlaag waar die 
klem op die mens se dade geplaas 
word en nie op God se daad in 
Jesus Christus deur die Heilige Gees 
nie. Ons dink hier o.a. aan die voort- 
durende oproep dat die mens Jesus 
Christus moet aanneem. Die skoolse 
vrae aan die einde van elke hoofstuk 
is nie van pas nie. Die feit dat die 
besondere verband tussen kerkraad 
en gemeentelid nie nader uitgewerk 
word nie, is beslis 'n leemte. Baie 
van die tekste wat die skrywer aan- 
haal, is beskrywing van die besondere 
roeping van die ampsdraers en nie 


HEES! 


sondermeer die roeping van elke ge- 
lowige nie. 

Globaal gesien, 'n werk wat ons 
kan aanbeveel. Dit is `n werk wat 
ons elkeen oproep met die vraag: Is 
ek in leer en lewe waarlik `n getuie 
van Christus, glo ek hierdie boodskap 
so grootliks dat ek ook met ander 
daaroor spreek. 

— M. J. Beukes. 


,Onderwysende Opvoeding — lees- 
boek in die Didaktiese Opvoedkunde”. 
Skrywers: Dr. R. J. smit en Dr. C. J. 
G. Killian. Uitgewers: N.G. Kerkboek- 
handel, Pretoria, 1973. Prys: R4,20. 

Hierdie publikasie is gebaseer op 
die leergang in die Dikdaktiese Peda- 
gogiek aan die Transvaalse Onderwys- 
kollege. Dit voorsien in `n groot be- 
hoefte, aangesien die skrywers nie 
net daarin slaag om 'n wetenskaplike 
begronding te gee nie, maar ook dui- 
delike riglyne aandui vir die praktyk. 

In hoofstuk I word 'n wesensanalise 
gemaak van die onderwysende op- 
voedingsituasie met verwysing na 0.a. 
die lerende kind, die onderwyser as 
inisieerder van die onderwysende op- 
voedingsituasie, die wese, doel, keuse 
en globale ordening van die leerin- 
houde. 

In hoofstuk II is die ontwerp van 
die onderwysende opvoedingsituasie 
aan die orde. Dit word dan ook duide- 
lik gestel dat die ontwerp slegs moont- 
lik is aan die hand van sekere didak- 
ties- pedagogiese kriteria, grondvorme 
en metodes. 

In hoofstuk III word die ordelike 
verloop van die onderwysende op- 
voedingsgebeure beskryf, asook die in- 
skakeling van didakties- pedagogiese 
hulpmiddele in hierdie gebeure. 

In die laaste hoofstuk word die 
onderwysende opvoedingsituasie in 
die gesin en skool bespreek, terwyl 
ook aandag gegee word aan navorsing 
in die Didaktiese Opvoedkunde. 

Nadat die skrywers jarelange on- 
derwyservaring in die skool opgedoen 
het, is hulle tans besig met die oplei- 
ding van onderwysers. Dr. Smit is die 
departementshoof van Pedagogiek aan 
die Pretoriase Onderwyskollege en dr. 
Killian is verbonde aan die Universi 
teit van Suid-Afrika. 

Graag word hierdie boek met vry- 
moedigheid aanbeveel by alle onder- 
wysstudente, onderwysers(esse) en ou- 
ers. Dit beslaan 203 bladsye, is in 
keurige taal geskryf en lees maklik. 


— J.L. van Staden. 


Fotobiografie: Paul Kruger 1825- 
1904 deur L. Changuion. Uitgegee 
deur Perskor Johannesburg R15,50. 

Dit was `n mooi gedagte om die le- 
gendariese figuur van president Kru- 
ger in `n fotobiografie vas te lê. Die 
heer Louis Changuion die samesteller 

moet gelukgewens word met die prag- 
tige resultaat wat hy bereik het. Sy 
foto's laat ons die figuur van Paul 
Kruger weer sien in sy grootheid, 
maar ook in sy eensaamheid in die 
buiteland. Dit is jammer, dat die be- 
langrike versameling nie volledig is 
nie. Ons mis daarin 'n paar heel in- 
teressante foto's soos die een waar hy 
gefotografeer is saam met die kom- 
missie van die twee kerke, wat oor 
kerkprobleme met die kerkvereniging 
in die tagtiger jare ontstaan, verga- 
der het; nog een geneem met sy in- 
swering in 1883 en een geneem saam 
met die deputasie in Nederland. Wat 
in die versameling ook nie moes ont- 
breek het nie, is die paar merkwaar- 
dige karikatuur foto's wat in die twee 
kerkalbums van prof. S. P. Engel- 
brecht voorkom byvoorbeeld waar 
twee ganse, wat die twee twistende 
kerke met die kerkvereniging VoOoI- 
stel, voor die president staan en twis 
oor `n eier terwyl hy met ,,Dopper- 
sous” die vrede wil herstel; en die 
een met die twee vroue voor hom 
waarvan die een nie wil luister na 
die vredesraad wat hy gee nie. Wat 
ook opgeneem moes gewees het is die 
voorstelling van 'n ry deftige perso- 
ne wat verskillende Europese volke 
voorstel, en die president wat met 
hande na die hemel uitgestrek tever- 
geefs pleit om hulp vir die republieke 
in hulle worstelstryd met die magtige 
Albion. 

Perskor het gesorg vir 'n praguit- 
gawe. — Joh. Dreyer. 


MEMORIAMS EN 
DOODSBERIGTE 


[7] Vervolg van vorige bladsy 
VAN ROOYEN: Johannes Cornelius 
— 'n Kransie van herinnering aan my 
eggenoot en ons pappa wat op 21 
Maart 1969 van ons weggeneem is. 
Rus sag. 
— Van Driekie, Willie en sussie. 
Joe Nilsenlaan 8, Sonlandpark, Ver- 
eeniging. 


DORFLING: Jacob Barend — Met 
hartseer en verlange dink ek aan my 
dierbare eggenoot en ons vader wat 
op 20 Maart 1972 deur ons hemelse 
Vader na 'n ewige rusplek geneem 
is. Ons troos is dat ons weet dat sy 
lewe vir hom Christus was en sy ster- 
we wins. 

— Verlangende eggenote en kin- 
ders. Mev. H. Dorfling, Bronkhorst- 
spruit. 


VENTER: Andries Venter — Dit het 
die Here behaag om van ons weg 
te neem my dierbare eggenoot, ons 
vader en grootvader in die ouder- 
dom van 66 jaar en 18 dae na 'n 
siekbed van etlike maande, waarvan 
die laaste twee smartlik was. 

— Eggenote Sarah, kinders en klein- 
kinders, vroeër van Bronkhorstspruit. 


